**Ministerul Investițiilor și Proiectelor Europene**

**Programul Operaţional Infrastructură Mare 2014-2020**

***Axa Prioritară 11: Măsuri de îmbunătățire a eficienței energetice și stimularea utilizării energiei regenerabile, Obiectivul Specific 11.2:*** ***Utilizarea energiei din surse regenerabile la nivelul autorităților publice locale***

**GHIDUL SOLICITANTULUI**

CONDIȚII SPECIFICE DE ACCESARE A FONDURILOR

**Sprijinirea investiţiilor**

**destinate promovării producției de energie din surse regenerabile pentru consumul propriu la nivelul autorităților publice locale în cadrul Programului Operațional Infrastructură Mare (POIM) 2014 – 2020**

**Apel de proiecte pentru sprijinirea investiţiilor în capacităţi de producere energie din surse regenerabile pentru consum propriu** **la nivelul autorităților publice locale**

*2022*

*CUPRINS*

[Capitolul 1. Informaţii despre Apelul de Proiecte 2](#_Toc116560359)

[**1.1. Axa prioritară, proritatea de investiţii aferentă şi obiectivul specific........................**2](#_Toc116560360)

[**1.2. Tipul apelului de proiecte şi perioada de depunere a propunerilor de proiecte......**3](#_Toc116560361)

[**1.3. Acţiunile sprijinite şi activităţi.....................................................................................**3](#_Toc116560362)

[1.3.1. Acţiunile finanţabile conform POIM..................................................................................4](#_Toc116560363)

[1.3.2. Activităţile finanţabile în cadrul Obiectivului Specific 11.2………………………………….5](#_Toc116560364)

[**1.4. Tipuri de olicitanţi.......................................................................................................**6](#_Toc116560365)

[**1.5. Grup intă......................................................................................................................**7](#_Toc116560366)

[**1.6. Indicatori.......................................................................................................................**7](#_Toc116560367)

[**1.7. Alocarea stabilită pentru apelul de proiecte..............................................................**8](#_Toc116560368)

[**1.8. Valoarea minimă şi maximă a ajutorului financiar nerambursabil acordat din Fondul de Coeziune..................................................................................................**8](#_Toc116560369)

[**1.9. Ajutor de stat - nu se aplică în cadrul apelului lansat prin prezentul ghid............**8](#_Toc116560370)

[**1.10. Proiecte generatoare de venituri...............................................................................**8](#_Toc116560371)

[Capitolul 2. Reguli pentru acordarea finanţării................................10](#_Toc116560372)

[**2.1. Eligibilitatea solicitantului.........................................................................................**11](#_Toc116560373)

[**2.2. Eligibilitatea proiectului............................................................................................**13](#_Toc116560374)

[**2.3. Eligibilitatea cheltuielilor..........................................................................................**16](#_Toc116560375)

[Capitolul 3. completarea Cererii de Finanţare..................................20](#_Toc116560376)

[**3.1. Înregistrarea solicitantului în sistem.......................................................................**20](#_Toc116560377)

[**3.2. Modalitatea de completare a Cererii de finanţare.................................................**20](#_Toc116560378)

[CAPITOLUL 4. PROCESUL DE EVALUARE ŞI SELECŢIE.................27](#_Toc116560379)

[**4.1Etapa de evaluare în IMMRECOVER.....................................................................**27](#_Toc116560380)

[**4.2 Depunerea și soluționarea contestațiilor în IMMRECOVER...............................**28](#_Toc116560381)

[**4.3 Contractarea proiectelor...........................................................................................**28](#_Toc116560382)

[**4.4 Etapa de verificare în MySMIS................................................................................**29](#_Toc116560383)

[**4.5 Depunerea și soluționarea contestațiilor după verificarea în MySMIS...............**30](#_Toc116560384)

[Anexe..............................................................................................................30](#_Toc116560385)

**Capitolul 1. Informaţii despre Apelul de Proiecte**

Prezentul ghid a fost elaborat de Autoritatea de Management pentru Programul Operaţional Infrastructură Mare (POIM) pentru solicitanţii care doresc să obţină finanţare nerambursabilă pentru proiecte de investiţii în capacităţi de producere energie din surse regenerabile, în cadrul Axei Prioritare 11 *Măsuri de îmbunătățire a eficienței energetice și stimularea utilizării energiei regenerabile,* Obiectivul Specific 11.2 *Utilizarea energiei din surse regenerabile la nivelul autorităților administrației publice locale.*

În situaţia în care pe parcursul sesiunii de proiecte intervin modificări de natură a afecta semnificativ regulile şi condiţiile de finanţare stabilite prin prezentul Ghid, inclusiv prelungirea termenului de depunere, AM POIM va aduce completări sau modificări ale conţinutului acestuia, prin publicarea unei versiuni revizuite. În cazul modificării legislației menționate în prezentul ghid sau cu incidență asupra acestuia, prevederile actelor normative vor prevala, fără a fi necesară modificarea ghidului solicitantului. Aspectele cuprinse în acest document, ce derivă din Programul Operaţional Infrastructură Mare 2014-2020 și modul său de implementare, vor fi interpretate exclusiv de către Ministerul Investiției și Proiectelor Europene (MIPE), cu respectarea legislației în vigoare, folosind metoda de interpretare sistematică și aplicarea principiilor privind tratamentul egal și nediscriminarea solicitanților la finanțare. Vă atragem atenția că în cadrul apelurilor de proiecte lansate prin prezentul ghid nu se solicită clarificări. Având în vedere acest aspect, este răspunderea solicitanților de finanțare asupra conformării cererii de finanțare și anexelor cu prevederile ghidului solicitantului, legislației în vigoare și/sau situației specifice fiecărui aplicant/proiect.

Vă recomandăm ca, înainte de a începe completarea cererii de finanțare, să vă asiguraţi că aţi parcurs toate informaţiile prezentate în acest document, precum şi toate prevederile din anexele la acestea şi să vă asigurați că aţi înţeles toate aspectele legate de specificul intervenţiilor finanţate.

Atragem atenția că apelul de proiecte se va desfășura în cadrul platformei IMM RECOVER, iar proiectele depuse vor fi transferate ulterior de către solicitanți în platforma MySMIS, în condițiile comunicate, prin instrucțiuni emise ulterior de către AM POIM. Toate documentele aferente proiectelor vor fi atașate în cadrul platformei IMM RECOVER, și ulterior, pe răspunderea solicitantului, vor fi transferate în cadrul MySMIS pentru derularea etapei de verificare în Back Office SMIS.

Vă recomandăm ca, până la data limită de depunere a cererilor de finanţare în cadrul apelului de proiecte, să consultaţi periodic pagina de internet a MIPE, pentru a urmări eventualele modificări ale condițiilor de finanțare, precum și alte comunicări/ clarificări pentru accesarea fondurilor în cadrul prezentului apel.

De asemenea, MIPE va pune la dispoziția solicitanților la finanțare un număr de telefon aferent liniei verzi unde se vor putea solicita clarificări/îndrumări pentru completare și transmiterea cererii de finanțare în cadrul platformei IMM RECOVER.

**1.1.** [**Axa**](#_Toc276380153) **prioritară, proritatea de investiţii aferentă şi obiectivul specific**

**Axa Prioritară 11: Măsuri de îmbunătățire a eficienței energetice și stimularea utilizării energiei regenerabile, Obiectivul Specific 11.2: Utilizarea energiei din surse regenerabile la nivelul autorităților publice locale** vizează promovarea investiţiilor în sectorul de energie curată şi eficienţă energetică în vederea asigurării contribuţiei la obiectivele privind consumul final de energie provenită din surse regenerabile.

**Principalul rezultat urmărit este:**

* Creșterea nivelului de independență energetică a autorităților publice locale prin obținerea de energie din surse regenerabile (apă geotermală, energie solară, energia vântului și altele de asemenea natură, astfel cum sunt definite în Legea nr. 220/2008, cu modificările și completările ulterioare), cu excepția biomasei, pentru consumul propriu al acestora.

**Acest rezultat va contribui şi la:**

* creşterea ponderii energiei regenerabile în totalul consumului de energie primară, ca rezultat al investiţiilor de creştere a puterii instalate de producere a energiei electrice şi termice din surse regenerabile mai puţin exploatate.
* reducerea emisiilor de carbon în atmosferă prin înlocuirea unei părţi din cantitatea de combustibili fosili consumaţi în fiecare an (cărbune, gaz natural).

**1.2. Tipul apelului de proiecte şi perioada de depunere a propunerilor de proiecte**

Apelul de proiecte lansat prin prezentul ghid este **apel de proiecte competitiv**, cu termen limită de depunere, stabilit în corelare cu cadrul de performanţă al POIM şi termenul de eligibilitate al cheltuielilor POIM (31 decembrie 2023), în limita bugetului alocat.

**Dată şi oră începere depunere de proiecte: 08.11.2022, ora 10.00**

**Dată şi oră închidere depunere de proiecte: 16.11.2022, ora 17.00**

AM POIM poate prelungi termenul de depunere în funcție de solicitările primite sau alte considerente.

Cererile de finanțare se vor depune prin aplicația electronică IMM Recover, cu toate anexele solicitate prin prezentul ghid. În cazul nedepunerii documentației complete în cadrul IMM Recover, respectiv nu sunt anexate toate documentele obligatorii solicitate prin prezentul ghid, proiectul nu va putea fi transmis. De asemenea, depunerea unei documentații incomplete în IMM Recover va conduce la respingerea cererii finanțare.

Ulterior semnării contractului de finanțare, beneficiarii de fonduri externe nerambursabile încarcă în sistemul informatic MySMIS2014 cererea de finanțare și documentele - suport necesare implementării tehnice și financiare a proiectului, în conformitate cu prevederile contractului de finanțare. Neîncărcarea în SMIS a documentelor transmise prin aplicația IMM Recover pentru finalizarea verificărilor în SMIS , în conformitate cu prevederile contractului de finanțare poate atrage rezilierea acestuia fără îndeplinirea altor formalităţi, cu recuperarea integrală a sumelor plătite.

Prelucrarea datelor în sistemele informatice utilizate, respectiv IMM Recover și MySMIS 2014-2020, se efectuează cu respectarea Regulamentului (UE) 2016/679 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor), denumit în continuare Regulamentul (UE) 2016/679, precum și a legislației naționale aplicabile domeniului protecției datelor cu caracter personal.

**Atenție!**

Acordarea finanțării în cadrul apelului de proiecte lansat prin prezentul ghid se va realiza sub rezerva aprobării modificării de către Comisia Europeană a Programului Operațional Infrastructură Mare 2014-2020 pentru asigurarea eligibilității activităților finanțate, precum și a bugetului asociat acestora. În funcție de forma aprobată a modificării POIM, de către CE, MIPE își rezervă dreptul de a pune în corelare prezentul ghid, cu modificările programului, cu respectarea tratamentului egal al solicitanților de finanțare.

**1.3. Acţiunile sprijinite şi activităţi**

Prin realizarea investițiilor în cadrul Obiectivului Specific 11.2 este sprijinită promovarea producerii de energie din surse regenerabile la nivelul autorităților publice locale, care au în subordine servicii publice de interes local pentru consumul propriu al acestora și se urmăreşte creşterea nivelului de independență energetică.

Promovarea investițiilor propuse la finanțare prin prezentul ghid al solicitantului va contribui la realizarea următoarelor obiective:

* economie mai eficientă din punctul de vedere al utilizării surselor, mai ecologică şi mai competitivă, conducând la dezvoltarea durabilă, care se bazează, printre altele, pe un nivel înalt de protecţie şi pe îmbunătăţirea calităţii mediului, ca parte a Strategiei Europa 2020;
* atingerea obiectivelor Uniunii Europene privind producția de energie din surse regenerabile prevăzute în Directiva (UE) 2018/2001 a Parlamentului European și a Consiliului privind promovarea utilizării energiei din surse regenerabile;
* creşterea producţiei de energie din surse regenerabile;
* creşterea ponderii energiei regenerabile în totalul consumului de energie primară, ca rezultat al investiţiilor de creştere a puterii instalate de producere a energiei electrice şi termice din surse regenerabile;
* reducerea emisiilor de carbon în atmosferă prin înlocuirea unei părţi din cantitatea de combustibili fosili consumaţi în fiecare an - cărbune, gaz natural.

Prezentul ghid, respectiv apelul de proiecte asociat se aplică pentru proiectele care propun ca acțiuni investiții în echipamente, utilaje dotări specifice necesare pentru obținerea de energie din surse regenerabile (cu excepția biomasei), destinată consumului propriu. În categoria surselor de energie regenerabile se încadrează utilizarea urmatoarelor surse: eoliană, solară, aerotermală, geotermală, hidrotermală și energia marină, energie hidraulică, gaz de fermentare a deșeurilor, denumit și gaz de depozit, și gaz de fermentare a nămolurilor din instalațiile de epurare a apelor uzate și biogaz.

### 1.3.1. Acţiunile finanţabile conform POIM

În cadrul acestui obiectiv specific vor fi putea fi finanțate proiecte care au ca obiectiv implementarea investițiilor destinate realizării capacităţilor de producţie a energiei electrice și/sau termice din surse regenerabile de energie cu excepția biomasei pentru consum propriu la nivelul autorităților publice locale, în conformitate cu prevederile art. 24 din OUG nr. 112/2022 privind instituirea unor măsuri pentru stimularea investițiilor cu finanțare din fonduri externe nerambursabile în domeniul eficienței energetice, resurselor regenerabile de energie pentru întreprinderi mari și întreprinderi mici și mijlocii, energiei verzi din surse regenerabile destinate autorităților publice locale, precum și unele măsuri în domeniul specializării inteligente, precum și pentru modificarea și completarea unor acte normative, cu modificări și completări ulterioare.

**Se vor finanța următoarele tipuri de proiecte:**

1. **Realizarea** capacităţilor de producere energie electrică şi termică în cogenerare din SRE, cu excepția biomasei, pentru consum propriu;
2. **Realizarea** capacităţilor de producere energie electrică sau termică din SRE, cu excepția biomasei, pentru consum propriu.

|  |
| --- |
| **Atentie !**  ***Prin consum propriu se înțelege consumul aferent clădirilor publice deținute și ocupate de autoritățile și instituțiile publice locale, precum și consumul aferent sectorului de iluminat public, aflat în directa administrare a unităților administrativ- teritoriale.***  ***Capacitățile de producție din SRE pentru consum propriu trebuie dimensionate în conformitate cu analiza energetică strict la necesarul de consum al clădirilor publice deținute și ocupate de autoritățile și instituțiile publice locale incluse în analiza energetică atașată proiectului, precum și cel aferent sectorului de iluminat public, la momentul recepției analizei energetice.***  Acolo unde proiectul prevede mai multe puncte de consum, în analiza energetică soluția trebuie adaptată pentru fiecare în parte, iar racordarea se va realiza la fiecare punct de consum. De asemenea, se vor evidenția indicatorii și costurile pentru fiecare punct de consum.  În cazul proiectelor care propun realizarea de noi capacităţi energetice de producere a energiei electrice, inclusiv de capacităţi de producere a energiei electrice şi termice în cogenerare, sau retehnologizarea acestora, capacitatea maximă nu va depăși 1MW, dar va fi dimensionată strict la necesarul de consum ce reiese din analiza energetică.  Pentru iluminat public se acceptă capacități de producție pentru unul sau mai multe posturi trafo cu condiția ca acestea să aibă capacitatea însumată de maxim de sub 1MW. De asemenea, se va avea în vedere ca bara de alimentare să fie în proprietatea solicitantului.  ***Realizarea de capacități de producție ce depășesc necesarul de consum stabilit conform analizei energetice implică ajutor de stat și nu sunt eligibile.***  Se va avea în vedere că în utilizarea surselor şi combustibililor pentru producerea de energie trebuie să se respecte prevederile legale privind utilizarea surselor regenerabile.  Atragem atenția că în conformitate cu datele publicate de Transelectica posibilitatea de obținere a acordului tehnic de racordare depinde de capacitatea sistemului energetic național. Vă rugăm să consultați informațiile publicate la adresa <https://web.transelectrica.ro/harti_crd_tel> .  Precizăm că în conformitate cu clauzele contractului de finanțare, beneficiarul are obligația obținerii tuturor avizelor, acordurilor, autorizațiilor conform prevederilor legale aplicabile, necesare pentru realizarea investiției, precum și pentru punerea acesteia în funcțiune și/sau operarea acesteia pe întreaga perioadă de durabilitate. De asemenea, are obligația de a transmite avizul tehnic de racordare cel mai târziu la finalul lunii aprilie 2023 și/sau licenţa pentru exploatarea comercială a capacităţilor de producere a energiei electrice/termice cel mai târziu la finalul lunii noiembrie 2023, emise în conformitate cu prevederile legale în vigoare. În cazul nerespectării oricăruia dintre termenele anterior menționate contractul de finanțare se poate rezilia.  **Atenţie** !  **Proiectele vizând stocarea energiei nu sunt eligibile în cadrul apelului de proiecte lansat prin prezentul ghid**. |

### 1.3.2. Activităţile finanţabile în cadrul Obiectivului Specific 11.2

În conformitate cu prevederile cu art. 24, respectiv art. 25 și art. 26 din OUG nr. 112/2022 cu modificările și completările ulterioare sunt finanțabile următoarele tipuri de activități/cheltuieli în cazul proiectelor propuse deUAT privind realizarea/modernizarea de capacități de producere energie:

**Proiecte de tip A (menționate la capitolul 1.3.1 din prezentul ghid): investiții în echipamente, utilaje, dotări specifice necesare pentru obținerea de energie din surse regenerabile destinată consumului propriu de energie al autorităților publice locale. În categoria utilizării surselor de energie regenerabile se încadrează panourile fotovoltaice, utilizarea apei geotermale, utilizarea energiei eoliene în zonele unde există potențial de utilizare a energiei vântului, precum și alte surse de energie regenerabile definite conform art. 2 din Legea nr. 220/2008, cu modificările și completările ulterioare,** **cu excepția biomasei.**

**Pentru investițiile prevăzute în această categorie, sunt eligibile următoarele categorii de cheltuieli:**

1. cheltuieli privind dotări pentru obținerea de energie din surse regenerabile;
2. cheltuieli privind realizarea, achiziționarea, modernizarea de capacități de producție noi sau existente la momentul depunerii cererii pentru finanțare, pentru obținerea de energie din surse regenerabile;
3. cheltuieli privind realizarea, achiziționarea, modernizarea de unități, capacități de cogenerare, trigenerare noi/existente pentru obținerea de energie termică și electrică în cogenerare din surse regenerabile, inclusiv rețelele de distribuție a energiei, în cazul energiei electrice rețeaua este până la punctul de preluare în sistemul național și instalațiile aferente.
4. cheltuieli de preluare, conectare a energiei în sistemul energetic național.

**Proiecte de tip B (menționate la capitolul 1.3.1 din prezentul ghid): investiții în realizarea de unități de cogenerare, trigenerare noi destinate obținerii de energie din surse regenerabile, cu excepția biomasei, pentru consumul propriu al autorităților publice locale.**

**Pentru investițiile prevăzute în această categorie, sunt eligibile următoarele categorii de cheltuieli:**

1. cheltuieli privind realizarea de unități de cogenerare, trigenerare noi pentru obținerea în cogenerare de energie termică și electrică din surse regenerabile destinate consumului propriu al autorităților publice locale;
2. cheltuieli privind achiziționarea de echipamente, utilaje, tehnologii, dotări specifice pentru obținerea în cogenerare de energie termică/electrică din surse regenerabile necesare consumului propriu al autorităților publice locale;
3. cheltuieli privind realizarea rețelelor de distribuție a energiei obținute în cogenerare, trigenerare, indiferent de natura acesteia, inclusiv cheltuielile de preluare a energiei în sistemul energetic național.

|  |
| --- |
| **Atentie!**  Cheltuielile generate după punerea în funcțiune a investițiilor în producerea de energie din surse regenerabile de natura cheltuielilor cu salariile, cheltuielilor cu achiziția de materii prime, materiale consumabile, reparații și mentenanță și alte asemenea categorii de cheltuieli sunt în sarcina beneficiarului și nu sunt cheltuieli eligibile. Acestea nu se vor include în bugetul proiectului. |

|  |
| --- |
| **Atenție!**    Cheltuielile aferente activităților cu caracter general **nu sunt eligibile** și anume:   * Pregătirea proiectului (elaborarea documentației tehnico-economice, documentațiilor de atribuire, obținerea avizelor, autorizațiilor, actelor de reglementare în domeniul protecției mediului etc.). * Managementul proiectului (personal propriu sau servicii externalizate); * Auditul financiar; * Informarea și publicitatea proiectului.   Alte activităţi decât cele de mai sus pot fi considerate eligibile numai dacă solicitantul dovedeşte faptul că sunt absolut necesare pentru implementarea proiectului și pot fi încadrate în categoriile de cheltuieli specificate la art. 25, respectiv art. 26 din OUG nr. 112/2022 cu modificările și completările ulterioare.  În scopul asigurării unei identităţi vizuale armonioase şi pentru respectarea unitară a regulilor privind vizibilitatea, beneficiarii vor trebui să aplice cel puţin măsurile minime obligatorii din cadrul Manualului de Identitate Vizuală pentru Instrumente Structurale 2014-2020 (care poate fi accesat la adresa [www.fonduri-ue.ro/transparenta/comunicare](https://www.fonduri-ue.ro/exchweb/bin/redir.asp?URL=http://www.fonduri-ue.ro/transparenta/comunicare), respectiv adresa https://mfe.gov.ro/comunicare/strategie-de-comunicare).  Activităţile de comunicare vor fi adaptate din punct de vedere al valorii, frecvenţei şi complexităţii, în funcţie de specificitatea proiectului gestionat de beneficiar. |

**1.4. Tipuri de solicitanţi**

Solicitanții eligibili în cadrul OS 11.2 - consum propriu sunt:

* **Unităţi administrativ teritoriale (UAT)**, definite prin OUG nr. 57/2019 privind Codul administrativ, cu modificările și completările ulterioare.

**1.5. Grup ţintă**

Nu există cerințe la nivelul POIM în ceea ce privește grupul țintă. La secțiunea Grup țintă din cererea de finanțare se vor prezenta informații pe scurt privind beneficiarii finali ai energiei produse prin proiect.

**1.6. Indicatori**

| ID | Indicatori obligatorii la nivel de proiect | Unitate de măsură |
| --- | --- | --- |
| CO30 | Energiile din surse regenerabile: Capacitate suplimentară de producere a energiei din surse regenerabile | MW |
| CO34 | Reducerea gazelor cu efect de seră: Scădere anuală estimată a gazelor cu efect de seră | Echivalent tone de CO2 |

Toate proiectele vor demonstra contribuţia la indicatorul de rezultat și la ținta prevăzută în POIM:

|  |  |  |
| --- | --- | --- |
| 2S145 | Producţia primară de energie din surse regenerabile | Mii tep/an |

**Definițiile indicatorilor și indicații privind cuantificarea acestora**

**CO30** = Creșterea capacității de producere a energiei a unităților ce folosesc surse regenerabile construite/dotate prin proiect. Include electricitate și energie termică.

**Formula de calcul**: Capacitate suplimentară de producere a energiei din surse regenerabile care fac obiectul OS 11.2 exprimată în MW. În cazul producției de energie din surse regenerabile, estimarea are la bază cantitatea de energie primară produsă de unitățile sprijinite, pe perioada unui an (fie anul ulterior finalizării proiectului sau anul calendaristic ulterior finalizării proiectului). Energia din surse regenerabile ar trebui să fie neutră în ce privește gazele cu efect de seră și să înlocuiască producția de energie care nu este din surse regenerabile.

**CO34** = estimarea totală a scăderii anuale a cantității de emisii de gaze cu efect de seră la sfârșitul perioadei ca urmare a înlocuirii producției de energie care nu este din surse regenerabile cu producția de energie din surse regenerabile care fac obiectul OS 11.2.

**Formula de calcul**: Capacitatea ce urmează a fi instalată din regenerabile x perioada de utilizare maximă anuală = producția anuală de energie (termică sau electrică). Perioada de utilizare maximă anuală este: 4000h/an pentru electricitate si 1800h/an pentru încălzire. Fiecare MWe sau MWt din regenerabile are corespondență cu emisii de CO2 astfel: 1 MWe = 0,33 tone CO2/MWhe; 1 MWt = 0,202 tone CO2/MWh pentru înlocuire gaz; 1 MWt = 0,364 tone CO28/MWh pentru înlocuire cărbune.

**2S145** = Producţia primară de energie din surse regenerabile. Acest indicator nu se raportează de către solicitant, ci se calculează la nivelul programului conform raportărilor INS, nu la nivelul fiecărui proiect.

Formula de calcul: Datele vor fi raportate de către INS.

**Atenție!**

Pe lângă indicatorii obligatorii menționați anterior, fiecare proiect va avea și alţi indicatori fizici stabiliți în funcție de specificul proiectului propus spre finanțare.

Indicatorii de mediu (Anexa 7 la prezentul ghid) vor fi monitorizați în vederea raportării anuale a acestora. Se vor monitoriza acei indicatori care sunt relevanți în funcție de actul de reglementare de mediu. În cazul în care autoritatea competentă de mediu nu solicită nicio măsură de monitorizare, solicitantul va raporta în implementare emisiile de poluanți (echivalent CO2).

**1.7. Alocarea stabilită pentru apelul de proiecte**

Bugetul alocat apelului de proiecte este împărțit după cum urmează:

| **Acțiune** | **Alocare netă POIM (euro)** | **Buget limită apel (euro)** | **Buget limită contractare (euro)\*** |
| --- | --- | --- | --- |
| **Producție din SRE pentru consum propriu** | 250.000.000 | 250.000.000 | 250.000.000 |
| **Total** | 250.000.000 | 250.000.000 | 250.000.000 |

\**Bugetul apelului reflectă sumele alocate prin POIM, la care s-au adăugat sume din supracontractare, conform art. 12 din Ordonanța de urgență a Guvernului nr. 40/2015 privind gestionarea financiară a fondurilor europene pentru perioada de programare 2014-2020, cu modificările și completările ulterioare.*

**1.8. Valoarea minimă şi maximă a ajutorului financiar nerambursabil acordat din Fondul de Coeziune**

Pentru proiectele finanțate prin *Obiectivul Specific 11.2: Utilizarea energiei din surse regenerabile la nivelul autorităților administrației publice locale* contribuţia publică este asigurată în proporţie de 100% din care **85%** din Fondul de Coeziune și **15%** de la Bugetul de Stat

|  |  |
| --- | --- |
| Valoarea maximă a finanţării acordate pentru costurile totale eligibile | 100% |
| Contribuţia eligibilă nerambursabilă din Fond de Coeziune (FC) | 85% |
| Contribuția eligibilă nerambursabilă din Buget de stat (BS) | 15% |

Pentru proiectele vizând realizarea capacităţilor de producţie a energiei electrice și/sau termice din surse regenerabile de energie, cu excepția biomasei, pentru consum propriu ajutorul financiar nerambursabil acordat prin Fondul de Coeziune (grantul) se acordă în lei sub forma rambursării cheltuielilor efectuate şi va fi de minim **500.000 euro** și nu poate depăşi **5.000.000 euro** echivalent în lei la cursul Inforeuro din luna octombrie 2022, respectiv 4.9481 lei/euro.

**1.9. Ajutor de stat - nu se aplică în cadrul apelului lansat prin prezentul ghid**

Acordarea finanţării nerambursabile proiectele vizând realizarea capacităţilor de producţie a energiei electrice și/sau termice din surse regenerabile de energie, cu excepția biomasei, pentru consum propriu nu intră sub incidenţa regulilor de ajutor de stat.

În cazul **unităţilor administrativ-teritoriale** care propun *proiecte de producere a energiei în scopul consumului propriu*, acestea vor avea în vedere că nu vor putea utiliza energia produsă în scopuri care determină obţinerea de venituri.

*În acest sens, solicitanţii de finanţare pentru realizarea de capacităţi de producere energie din SRE pentru consum propriu, vor declara la cererea de finanţare scopul producerii de energie.*

**1.10. Proiecte generatoare de venituri**

*Proiectele generatoare de venituri au ca baza legală prevederile art. 61 din Regulamentul General nr. 1303/2013 stabilind prevederile generale privind Fondul European pentru Dezvoltare Regională, Fondul Social European şi Fondul de Coeziune, Fondul European Agricol pentru Dezvoltare Rurală şi Fondul European pentru Pescuit şi Afaceri Maritime.*

*Conform prevederilor art. 61 alin. 1 din Regulamentul General nr. 1303/2013“venituri nete”înseamnă intrările de numerar plătite direct de utilizatori pentru bunurile sau serviciile din cadrul operaţiunii, cum ar fi taxele suportate direct de utilizatori pentru utilizarea infrastructurii, vânzarea sau închirierea de terenuri sau clădiri ori plăţile pentru servicii, minus eventualele costuri de funcţionare şi de înlocuire a echipamentelor cu durată scurtă de viaţă, suportate pe parcursul perioadei corespunzătoare. Economiile la costurile de functionare generate de proiect se trateaza drept venituri nete.*

*Cheltuielile eligibile ale operaţiunii care urmează a fi cofinanţată din resursele fondurilor ESI se reduc în prealabil în funcţie de potenţialul operaţiunii de a genera venituri nete pe parcursul unei perioade de referinţă specifice care acoperă atât implementarea operaţiunii, cât şi perioada ulterioară finalizării acesteia.*

*Principiul proiectelor generatoare de venituri se aplică doar proiectelor cu valoarea totală eligibilă de peste 1.000.000 euro.*

*Metoda de calculare a venitului net actualizat al operaţiunilor generatoare de venituri nete se va face potrivit articolului 15 din Regulamentul Delegat (UE) Nr. 480/2014 al Comisiei din 3 martie 2014 de completare a Regulamentului (UE) nr. 1303/2013 al Parlamentului European şi al Consiliului de stabilire a unor dispoziţii comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală şi Fondul european pentru pescuit şi afaceri maritime, precum şi de stabilire a unor dispoziţii generale privind Fondul european de dezvoltare regională, Fondul social european, Fondul de coeziune şi Fondul european pentru pescuit şi afaceri maritime.*

*În scopul aplicării metodei menţionate la articolul 61 din Regulamentul (UE) nr. 1303/2013, venitul net actualizat al operaţiunii se calculează prin deducerea costurilor actualizate din veniturile actualizate şi, dacă este cazul, prin adăugarea valorii reziduale a investiţiei.*

*Venitul net actualizat al unei operaţiuni se calculează pe o perioadă de referinţă specifică aplicabilă sectorului operaţiunii respective (20 ani in cazul sectorului energetic). Perioada de referinţă include perioada de implementare a operaţiunii.*

*Veniturile şi costurile se determină prin aplicarea metodei incrementale bazate pe o comparaţie între veniturile şi costurile din scenariul cu noua investiţie şi veniturile şi costurile din scenariul fără noua investiţie. În cazul în care o operaţiune constă într-un activ nou, veniturile şi costurile sunt cele ale noii investiţii.*

*În cazul în care taxa pe valoarea adăugată nu este un cost eligibil în conformitate cu articolul 69 alineatul (3) litera (c) din Regulamentul (UE) nr. 1303/2013, calculul venitului net actualizat se bazează pe cifre care exclud taxa pe valoarea adăugată.*

**Atenție!**

**Principiul proiectelor generatoare de venituri se aplică doar proiectelor cu valoare totală eligibilă de peste 1.000.000 euro.**

**Atenție!**

**În cadrul acestui apel :**

**1. pentru proiectele cu o valoarea totală eligibilă de peste 1.000.000 euro,** conform Regulamentului 1303/2013 este necesară realizarea Analizei Cost Beneficiu (ACB), în urma căreia se stabilește valoarea necesarului de finanțare (funding gap); în elaborarea ACB, în această situație se va completa inclusiv Modelul financiar conform Anexei 8.1 la prezentul ghid.

**2. pentru proiectele cu o valoare totală eligiblă de sub 1.000.000 euro,** conform regulamentelor europene în vigoare, aferente perioadei de programare 2014-2020, nu este necasară realizarea Analizei Cost beneficiu; în această situație se va completa Modelul de analiză financiară recomandată, conform Anexei 8.2 la prezentul ghid .

**Capitolul 2. Reguli pentru acordarea finanţării**

Acordarea finanțării în cadrul prezentului apel se va realiza sub rezerva aprobării modificării de către Comisia Europeană a Programului Operațional Infrastructură Mare 2014-2020 pentru asigurarea eligibilității activităților finanțate, precum și a bugetului asociat acestora. În funcție de forma aprobată a modificării POIM, de către CE, MIPE își rezervă dreptul de a pune în corelare prezentul ghid, cu modificările programului, cu respectarea tratamentului egal al solicitanților de finanțare.

Verificarea regulilor de acordare a finanțării în cadrul apelului lansat prin prezentul ghid se realizează prin parcurgerea următoarelor etape:

1. Evaluarea prin sistemul IMMRecover. Această etapă presupune verificarea de către sistem a unor criterii de eligibilitate și acordarea de punctaje pentru criteriile de evaluare aplicabile. Celelalte criterii de eligibilitate/conformitate se vor considera îndeplinite pe baza declarațiilor pe proprie răspundere a solicitanților.
2. Ulterior semnării contractului de finanțare, beneficiarii de fonduri externe nerambursabile încarcă în sistemul informatic MySMIS2014 cererea de finanțare și documentele - suport necesare implementării tehnice și financiare a proiectului, în conformitate cu prevederile contractului de finanțare. Documentele încărcate în sistemul informatic MySMIS2014 trebuie să fie identice cu cele încărcate în sistemul IMMRecover, la depunerea fișei IMM Recover. Acest aspect va fi confirmat de către beneficiar printr-o declarație pe proprie răspundere a reprezentantului legal al acestuia. Termenul de încărcare a acestor documente este de maxim 15 de zile de la data intrării în vigoare a contractului de finanțare.
3. Verificarea în MySMIS a proiectului în vederea confirmării respectării de către Beneficiar/Proiect a criteriilor de eligibilitate/conformitate/evaluare menționate în prezentul ghid, inclusiv a condițiilor pentru contractare, se finalizează prin emiterea unei note de aprobare finală a proiectului. Până la momentul emiterii notei anterior menționate, cheltuielile în cadrul contractului de finanțare sunt realizate pe răspunderea exclusivă a beneficiarului. AM va putea considera Contractul reziliat de plin drept, fără punere în întârziere, fără intervenţia instanţei de judecată şi fără orice altă formalitate, dacă se constată o neconcordanţă între starea de drept şi/sau de fapt dovedită şi cele declarate de către Beneficiar în Fișa IMM Recover/Cererea de finanţare MySMIS, cu recuperarea în întregime a sumelor deja primite în baza prezentului contract de finanțare, precum şi a tuturor cheltuielilor accesorii.

Cu excepțiile de mai jos, criteriile de eligibilitate (referitoare la solicitant și proiect) trebuie respectate începând cu data depunerii cererii de finanțare, pe tot parcursul procesului de evaluare, selecție și contractare, precum și pe perioada de implementare și de durabilitate a proiectelor, în condiţiile stipulate de contractele de finanțare.

**Excepții de la această regulă (criterii care trebuie îndeplinite la contractare):**

* criteriul referitor la valoarea minimă eligibilă, a cărui respectare este obligatorie doar până la momentul încheierii contractului de finanțare, inclusiv;
* criteriul privind îndeplinirea obligațiilor de plată a impozitelor, taxelor și contribuțiilor de asigurări sociale către bugetele componente ale bugetului general consolidat, inclusiv către bugetele locale care trebuie îndeplinit la data acordării finanțării
* criteriul referitor la incapacitatea de plată/în starea de insolvență, conform [Ordonanței de urgență a Guvernului nr. 46/2013](https://legislatie.just.ro/Public/DetaliiDocumentAfis/176919) privind criza financiară și insolvența unităților administrativ-teritoriale, cu modificările și completările ulterioare, respectiv conform [Legii nr. 85/2014](https://legislatie.just.ro/Public/DetaliiDocumentAfis/257116) privind procedurile de prevenire a insolvenței și de insolvență, cu modificările și completările ulterioare, după caz;
* criteriul referitor la starea de faliment, lichidare, respectiv solicitantulu nu are afacerile conduse de un administrator judiciar sau activitățile sale comerciale nu sunt suspendate ori nu fac obiectul unui aranjament cu creditorii sau nu este într-o situație similară cu cele anterioare, reglementată prin lege, ori face obiectul unei proceduri legale pentru declararea sa în stare de faliment, lichidare, conducerea afacerilor de un administrator judiciar sau activitățile sale comerciale sunt suspendate ori fac obiectul unui aranjament cu creditorii;
* criteriul referitor la îndeplinirea obligațiilor de plată a impozitelor, taxelor și contribuțiilor de asigurări sociale către bugetele componente ale bugetului general consolidat, în conformitate cu prevederile legale în vigoare în România.

Îndeplinirea tuturor criteriilor de eligibilitate (a solicitantului, proiectului, cheltuielilor) vor face obiectul verificării proiectului inclusiv în MySMIS.

Beneficiarii își asumă riscul generat de durata procesului de selecție detaliat la punctele A-C din prezenta secțiune, cu privire la îndeplinirea și menținerea criteriilor de eligibilitate pe întreg procesul menționat.

**Verificarea proiectelor în conformitate cu etapele A-C de mai sus presupune următoarele aspecte:**

* + se verifică dacă propunerea de proiect a fost depusă în condițiile specificate în prezentul ghid;
  + se are în vedere existența și forma cererii de finanțare și a anexelor, valabilitatea documentelor, precum și respectarea criteriilor de eligibilitate menționate în prezentul ghid;
  + se verifică îndeplinirea criteriilor din grila de verificare administrativă și a eligibilității cererii de finanțare (anexă la prezentul ghid), respectiv:
  + eligibilitatea solicitantului - se va verifica dacă solicitantul îndeplinește criteriile prevăzute în prezentul ghid / apel de proiecte
  + eligibilitatea proiectului - se va verifica dacă proiectul și activitățile sale îndeplinesc criteriile prevăzute în prezentul ghid
  + evaluarea cererii de finanțare se realizează în conformitate cu secțiunea 4.1 din prezentul ghid.

**Atenţie!**

**Pe tot parcursul procesului de evaluare, selecție și contractare nu vor fi solicitate clarificări, nici în aplicația IMMRecover și nici în aplicația MySMIS*.***

Nu se vor realiza plăți în cadrul contractului de finanțare decât ulterior derulării etapei C menționate la capitolul 2 al prezentului ghid, respectiv după emiterea de către AM POIM a notei de aprobare finale a proiectului.

**2.1. Eligibilitatea solicitantului**

**Solicitanţii trebuie să îndeplinească următoarele condiţii de natură instituţională, legală şi financiară:**

1. Solicitantul este Unitate Administrativ Teritorială, definită conform prevederilor OUG nr. 57/2019 privind Codul administrativ, cu modificările și completările ulterioare

*Se probează prin:*

Pentru unități administrativ teritoriale comună, oraș municipiu, municipiu reședință de județ

* *Hotărâre judecătorească de validare primar și Hotărârea Consiliului Local de constituire și Ordin prefect privind constatarea îndeplinirii condițiilor legale de constituire a Consiliului Local sau / Hotărâre de validare a Consiliului Local*

Pentru unități administrativ teritoriale județ

* *Hotărârea judecătorească de validare a Preşedintelui Consiliului judeţean și Hotărârea Consiliului judeţean constituire și Ordin prefect privind constatarea îndeplinirii condițiilor legale de constituire a CJ*

*sau Hotărâre de validare a Consiliului Judeţean/ Hotărârea Consiliului judeţean de alegere a Preşedintelui Consiliului judeţean*

1. Solicitantul se angajează să asigure sustenabilitatea proiectului, respectiv să asigure desfășurarea activității operaționale, curente și să mențină parametrii energetici specifici la care s-au angajat pentru o perioadă de minimum 5 ani după expirarea duratei de implementare a proiectului;

*Se probează prin:*

* *Declarația de angajament, Declarația de eligibilitate, Hotărârea de aprobare a documentației proiectului și a indicatorilor tehnico-economici.*

1. Solicitantul dispune de cofinanțare proprie a proiectului stabilită în conformitate cu prevederile legale ale cadrului financiar multianual 2014—2020;

*Se probează prin:*

* *Bugetul aprobat sau documentele care dovedesc realizarea demersurilor realizate pentru includerea în bugetul instituției publice care cofinanțează proiectul, în conformitate cu prevederile OUG nr. 40/2015;*
* *Declaraţia de angajament corelată cu descrierea din secţiunea Capacitate financiară din Cererea de finanţare.*
* *Hotărârea consiliului local/ judeţean privind aprobarea documentației proiectului și a indicatorilor tehnico economici ai proiectului.*

1. Solicitantul nu a mai beneficiat de sprijin financiar din fonduri publice, inclusiv fonduri UE, în ultimii 5 ani pentru aceleași activități - costuri eligibile - sau nu derulează proiecte finanțate în prezent, parțial sau în totalitate, din alte surse publice, pentru aceleași activități;

*Se probează prin:*

* *Declarația de eligibilitate*

1. Solicitantul nu se încadrează în următoarele situații

* este în incapacitate de plată/în stare de insolvență, conform Ordonanței de urgență a Guvernului nr. 46/2013 privind criza financiară și insolvența unităților administrativ-teritoriale, cu modificările și completările ulterioare, respectiv conform Legii nr. 85/2014 privind procedurile de prevenire a insolvenței și de insolvență, cu modificările și completările ulterioare, după caz;
* sunt în stare de faliment, lichidare, au afacerile conduse de un administrator judiciar sau activitățile lor comerciale sunt suspendate ori fac obiectul unui aranjament cu creditorii sau sunt într-o situație similară cu cele anterioare, reglementată prin lege, ori fac obiectul unei proceduri legale pentru declararea lor în stare de faliment, lichidare, conducerea afacerilor de un administrator judiciar;
* nu și-a îndeplinit obligațiile de plată a impozitelor, taxelor și contribuțiilor de asigurări sociale către bugetele componente ale bugetului general consolidat, inclusiv către bugetele locale;
* solicitantul/reprezentantul legal al solicitantului nu a suferit condamnări definitive datorate unei conduite profesionale îndreptate împotriva legii, decizie formulată de o autoritate de judecată ce are forță de res judicata;
* solicitantul/reprezentantul legal al solicitantului nu a fost subiectul unei judecăți de tip res judicata pentru fraudă, corupție, implicarea în organizații criminale sau în alte activități ilegale, în detrimentul intereselor financiare ale Comunității Europene;
* Reprezentantul legal al solicitantului care își exercită atribuțiile de drept la data depunerii cererii de finanțare și pe perioada procesului de evaluare, selecție și contractare nu se află într-una din situațiile de mai jos:

1. este subiectul unui conflict de interese, definit în conformitate cu prevederile naționale/europene în vigoare, sau se află într-o situație care are sau poate avea ca efect compromiterea obiectivității și imparțialității procesului de evaluare, selecție, contractare și implementare a proiectului;
2. se află în situația de a induce grav în eroare autoritatea de management și/sau prepușii acesteia, sau comisiile de evaluare și selecție, prin furnizarea de informații incorecte în cadrul prezentului apel de proiecte sau al altor apeluri de proiecte derulate pentru finanțare în cadrul altor programe cu finanțare europeană/națională;
3. se află în situația de a încerca/de a fi încercat să obțină informații confidențiale sau să influențeze comisiile de evaluare și selecție sau autoritatea de management și/sau prepușii acesteia pe parcursul procesului de evaluare și selecție a prezentului apel de proiecte sau a altor apeluri de proiecte derulate în cadrul unor programe cu finanțare europeană/națională;

*Se probează prin:*

* *Declarația de eligibilitate*
* *Declarația de angajament a solicitantului*
* *Declarația privind evitarea conflictului de interese*
* *Certificatul de atestare fiscală emis de ANAF şi de Direcţia locală de taxe şi impozite, aflate în termenul de valabilitate, conform formatului specific pentru solicitarea de finanţare prin fonduri europene nerambursabile la data transmiterii cererii în IMM Recover; de asemenea, vor fi probate alte obligaţii prin Cazier fiscal al solicitantului aflate în termenul de valabilitate.*

**2.2. Eligibilitatea proiectului**

Proiectele depuse în cadrul Obiectivului Specific 11.2 - Utilizarea energiei din surse regenerabile la nivelul autorităților publice locale trebuie să respecte următoarele condiții:

1. Proiectul se încadrează în categoriile de acțiuni finanțabile menţionate în POIM, corespunzătoare Axei Prioritare 11, Obiectivul Specific 11.2 Utilizarea energiei din surse regenerabile la nivelul autorităților publice locale, definite în prezentul ghid al solicitantului și demonstrează contribuția la rezultatele OS 11.2.

*Se probează prin secțiunea Obiective proiect și Descriere investiție, din Cererea de finanţare MYSMIS, declarația de eligibilitate, HCL/HCJ de aprobare a documentației proiectului și a indicatorilor tehnico-economici.*

1. Perioada de implementare a proiectului nu depășește data de 31 decembrie 2023.

*Se probează prin cererea de finanțare MySMIS, declarația privind activitățile desfășurate, alte grafice si planuri solicitate și declarația de angajament și de eligibilitate.*

1. Nu sunt propuse operațiuni care sunt încheiate în mod fizic sau implementate integral, indiferent dacă toate plățile aferente au fost efectuate iar contribuția publică relevantă a fost plătită beneficiarilor la momentul depunerii cererii de finanțare, în conformitate cu art. 65 alin.6, din Regulamentul UE nr. 1303/2013

Dacă proiectul conţine investiţii realizate înainte de depunerea cererii de finanţare, acestea nu trebuie să fie implementate integral (nu a fost efectuată recepția finală la terminarea lucrărilor, iar în cazul echipamentelor procesul verbal de punere în funcțiune nu a fost încheiat). Pentru aceste proiecte verificarea respectării legislaţiei în vigoare privind achiziţiile publice se va realiza ulterior intrării în vigoare a contractului de finanțare, dar nu mai târziu de data efectuării primei plăți în cadrul acestuia.

*Se probează prin Declaraţia de eligibilitate a solicitantului, Cererea de finanţare MySMIS, analiza energetică*

1. Valoarea finanţării solicitate este între 500.000 euro și 5.000.000 euro (echivalent în lei la cursul Inforeuro din luna octombrie 2022, respectiv 4.9481 lei/euro)

*A se vedea Declarația de eligibilitate, Bugetul proiectului, Hotărârea de aprobare a proiectului, analiza energetică, secțiunea buget din cererea de finanțare MySMIS*

1. Proiectul este localizat pe teritoriul României.

*A se vedea secțiunea Localizare proiect din Cererea de finanțare MySMIS, Fișa IMM Recover, analiza energetică*

1. Proiectul respectă reglementările naţionale şi comunitare privind eligibilitatea cheltuielilor, promovarea egalităţii de şanse şi politica nediscriminatorie; dezvoltarea durabilă, tehnologia informaţiei; achiziţiile publice; informare şi publicitate; ajutorul de stat precum şi orice alte prevederi legale aplicabile fondurilor europene structurale și de investiții, dupa caz.

*Se probează prin:*

* *Declarația de eligibilitate a solicitantului, corelat cu secțiunea Principii orizontale din cererea de finanțare MySMIS, Declaratia privind activitatile desfasurate, alte grafice si planuri solicitate.*

1. Bugetul proiectului respectă indicaţiile privind încadrarea în categoriile de cheltuieli, conform Anexei 5 la prezentul ghid

*Se probează prin:*

* *Secţiunea Buget - Activități și cheltuieli din Cererea de finanţare MySMIS*
* *Anexa 5 la ghid - Categorii de cheltuieli indicative pentru proiectele finanțate în cadrul OS 11.2*
* *Analiza financiară recomandată*
* *Analiza energetică*

1. Pentru instalațiile care utilizează biogazul, nu sunt utilizați combustibilii fosili/sunt utilizați combustibili fosili doar pentru pornire și oprire conform informaţiilor din Cererea de finanțare şi anexele la Cererea de finanțare**.** Această condiţie se aplică tuturor solicitanţilor autorităţi publice locale. În vederea monitorizării respectării acestei condiţii, solicitantul va prevedea în cadrul proiectului (documentație tehnică) contorizarea intrărilor de combustibil. În acest scop, instalaţia va fi prevazută cu grupuri de măsură separate pe fiecare combustibil şi înregistrare continuă a parametrilor de debit instantaneu, debit consumat între două opriri şi debit anual total. Aparatura utilizată va respecta reglementǎrile metrologice în domeniu emise de Biroul Român de Metrologie Legală, iar schemele de instalare vor respecta normativele tehnice specifice.

*Se probează cu Cererea de finanțare MySMIS, descrierea investiției, analiza energetică, avize/acorduri/autorizații obținute în baza prevderilor legale aplicabile pe parcursul implementării proiectului*

1. În cazul cogenerării, aceasta este de înaltă eficiență, conform definiției din Directiva 2012/27/UE, iar tehnologiile de cogenerare sunt cele prevazute de Directiva 2012/27/UE.

*Se probează cu Cererea de finanțare MySMIS, descrierea investiției, analiza energetică, avize/acorduri/autorizații obținute în baza prevderilor legale aplicabile pe parcursul implementării proiectului*

1. În cazul proiectelor care utilizează biogazul, tehnologia adoptată respectă încadrarea în concentrațiile de emisii din gazele emanate în atmosferă, în conformitate cu legislația specifică în vigoare (v. http://www.anpm.ro/domenii)

*Se probează cu Cererea de finanțare MySMIS, descrierea investiției, analiza energetică, avize/acorduri/autorizații obținute în baza prevderilor legale aplicabile pe parcursul implementării proiectulu, studiul privind încadrarea în normele precizate de legislația în vigoare*

1. În cazul proiectelor de valorificare a energiei geotermale care includ și pompele de caldură, acestea au un coeficient de performanță în conformitate cu prevederile Directivei 2009/28/EC pentru promovarea utilizării energiei din surse regenerabile de energie (anexa VII).

* *Se probează prin Cererea de finanțare MySMIS, descrierea investiției, analiza energetică, avize/acorduri/autorizații obținute în baza prevderilor legale aplicabile pe parcursul implementării proiectului*

1. Solicitantul demonstrează dreptul de proprietate/superficie/administrație/titular al unui drept de folosință/concesionar/locatar pentru imobilul în care se implementează proiectul în favoarea beneficiarului și/sau instituției publice locale aflate în subordine pentru care justifică consumul propriu plătit de către unitatea administrativ-teritorială sau este proprietar/comodatar/titular ai dreptului de folosință pentru utilajele care asigură implementarea proiectului, însoțite de actul de dobândire a proprietății, contract de concesiune, actul care atestă proprietatea/folosința/concesiunea/comodat, după caz, valabile pe toată durata de implementare a proiectului și o perioadă de minimum 5 ani după expirarea duratei de implementare a proiectului. Aceste documente sunt însoțite de extrasul de carte funciară al respectivului imobil, precum și de acordul proprietarului cu privire la implementarea proiectului.

De asemenea, îndeplineşte cumulativ următoarele condiţii**:**

1. Nu sunt afectate de limitări legale, convenţionale, judiciare ale dreptului real invocat, astfel cum sunt definite prin Codul civil, incompatibile cu realizarea activităţilor proiectului;

2. Nu fac obiectul unor litigii în curs de soluţionare la instanţele judecătoreşti cu privire la situaţia juridică;

3. Nu fac obiectul revendicărilor potrivit unor legi speciale în materie sau dreptului comun.

Pentru elementele de mai sus, nu vor conduce la respingerea cererii de finanțare din procesul de evaluare, selecție și contractare, acele limite ale dreptului de proprietate care nu sunt incompatibile cu realizarea activităților proiectului. (de ex. servituți legale, servitutea de trecere cu piciorul etc).

Notă:

(1) Se acceptă dreptul de administrare înscris în cartea funciară în favoarea unei structuri subordonate solicitantului.

(2) Proiectul devine neeligibil dacă intervine o hotărâre judecătorească definitivă până la finalizarea perioadei de durabilitate, care să afecteze dreptul invocat de către solicitant pentru realizarea proiectului.

Actele doveditoare ale dreptului de **proprietate privată** sunt reprezentate de înscrisurile constatatoare a unui act juridic civil, jurisdicțional sau administrativ cu efect constitutiv translativ sau declarativ de proprietate, precum:

* + - Actele juridice translative de proprietate, precum contractele de vânzare-cumpărare, donație, schimb, etc;
    - Actele juridice declarative de proprietate, precum împărțeala judiciară sau tranzacția;
    - Actele jurisdicționale declarative, precum hotărârile judecătorești cu putere de res-judecată, de partaj, de constatare a uzucapiunii imobiliare etc.
    - Actele jurisdicționale, precum ordonanțele de adjudecare;

Actele doveditoare ale dreptului de **proprietate publică** sunt reprezentate de înscrisurile, precum:

* + - Extras HG publicat în Monitorul Oficial al României privind proprietatea publică asupra terenului şi/sau infrastructurii, conform Legii nr. 213/1998 privind proprietatea publică și regimul juridic al acesteia, cu modificările si completările ulterioare (extras din Monitorul Oficial al Romaniei, inclusiv anexele relevante)
    - Alte documente legale (Legi, Ordonanţe, Hotărâri de Guvern, Ordine ale Miniştrilor, Hotărâri ale Consiliilor Locale sau Judeţene etc.) pentru cazuri particulare
    - Alte acte de proprietate

Acte doveditoare pentru dovedirea **dreptului de administrare**:

* + - HCL/HCJ de dare în administrare a imobilului ce face obiectul proiectului în favoarea solicitantului.

Se vor anexa și un extras de carte funciară, din care să rezulte intabularea, emis cu maxim 30 de zile calendaristice înaintea depunerii proiectului, precum și încheierile aferente.

De asemenea, în cazul proiectelor cu mai mult de o locație de implementare se va completa tabelul centralizator obiecte de investiție și numere cadastrale anexat la prezentul ghid (Anexa 10).

În cazul în care proiectul are în vedere un imobil în care funcționează o instituție publică locală aflată în subordinea solicitantului se va depune o declarație din care să reiasă plata consumului propriu instituției de către UAT-ul solicitant.

*Pentru toate situațiile mai sus menționate, îndeplinirea criteriului se probează prin Declaraţia de eligibilitate a solicitantului şi prin oricare dintre actele admise de lege, acte care atestă dreptul de proprietar, concesionar, superficiar sau utilizator al solicitantului asupra terenului/ clădirii/ infrastructurii unde se realizează investiția/amplasează echipamentele, valabile cel puţin încă 5 zile de la data previzionată a ultimei plăţi în cadrul proiectului.*

Pentru rețele, unde dreptul de proprietate nu este obligatoriu, se va prezenta acordul proprietarilor/alte documente prevăzute de lege, după caz, asupra terenurilor private unde accesul se face conform prevederilor Codului civil, a Legii energiei electrice și a gazelor naturale nr. 123/2012 și Legii nr. 50/1991 privind autorizarea executării lucrărilor de construcţii *(doar pentru solicitanţii UAT).*

* *Dacă furnizarea energiei termice se va realiza printr-o rețea existentă, care nu necesită lucrări de modernizare, se va face dovada proprietății/dreptului de utilizare/concesiune a acesteia;*
* *Dacă furnizarea energiei termice se va realiza printr-o rețea existentă, care necesită lucrări de modernizare, se va face dovada proprietății/dreptului de utilizare/concesiune a acesteia;*
* *Dacă furnizarea energiei termice se va face printr-o rețea care se va realiza prin proiect, se va face dovada proprietății terenului pe care se va construi rețeaua/concesiunii acestuia.*

*Verificarea îndeplinirii acestor condiții de eligibilitate se va realiza ulterior încheierii contractului de finanțare, în baza documentelor anexate la cererea de finanțare care demonstrează drepturile* *reale/de creanță menționate.*

**Îndeplinirea condiţiilor de natură instituţională, legală şi financiară se probează cu aplicarea corespunzătoare de către AM POIM a prevederilor Ordonanței de Urgență a Guvernului nr. 41/2016 privind stabilirea unor măsuri de simplificare la nivelul administraţiei publice centrale şi pentru modificarea şi completarea unor acte normative.**

**2.3. Eligibilitatea cheltuielilor**

*Baza legală:*

* Regulamentul (UE, EURATOM) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020;
* Regulamentul (UE) nr. 1303/2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului;
* Regulamentul (UE) nr. 1301/2013 al Parlamentului European și al Consiliului din 17 decembrie 2013 privind Fondul european de dezvoltare regională și dispozițiile specifice aplicabile obiectivului referitor la investițiile pentru creștere economică și locuri de muncă și de abrogare a Regulamentului (CE) nr. 1080/2006;
* Regulamentul nr. 1046/2018 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012; , cu modificările și completările ulterioare;
* Hotărârea Guvernului nr. 399/2015 privind regulile de eligibilitate a cheltuielilor efectuate în cadrul operaţiunilor finanţate prin Fondul european de dezvoltare regională, Fondul social european şi Fondul de coeziune 2014-2020;
* Ordonanța de urgență a Guvernului nr. 112/2022 privind instituirea unor măsuri pentru stimularea investiţiilor cu finanţare din fonduri externe nerambursabile în domeniul eficienţei energetice, resurselor regenerabile de energie pentru întreprinderi mari şi întreprinderi mici şi mijlocii, energiei verzi din surse regenerabile destinate autorităţilor publice locale, precum şi unele măsuri în domeniul specializării inteligente, precum şi pentru modificarea şi completarea unor acte normative.
* Legislația națională și europeană în vigoare la data semnării contractului de finanțare;
* Instrucțiunile AM/OI, pentru contractele de finanțare semnate după data (publicării) acestora.

Pentru a fi eligibile în vederea finanţării prin POIM, toate cheltuielile trebuie să respecte prevederile reglementărilor de mai sus, să corespundă obiectivelor POIM, să fie indispensabile atingerii obiectivelor proiectului, să fie incluse în Cererea de finanţare aprobată şi defalcate în bugetul cererii de finanţare.

Pentru a fi rambursată, o cheltuială trebuie să îndeplinească în mod cumulativ, următoarele condiţii cu caracter general, conform HG nr. 399/2015 privind regulile de eligibilitate a cheltuielilor efectuate în cadrul operațiunilor finanțate prin Fondul european de dezvoltare regională, Fondul social european și Fondul de coeziune 2014-2020, cu modificările și completările ulterioare:

* 1. să respecte prevederile art. 65 alin. (2)-(5) din Regulamentul (UE) nr. 1.303/2013, precum și perioada de implementare stabilită de către autoritatea de management prin contractul de finanțare;
  2. să fie însoţită de facturi emise în conformitate cu prevederile legislaţiei naţionale sau a statului în care acestea au fost emise ori de alte documente contabile pe baza cărora se înregistrează obligaţia de plată şi de documente justificative privind efectuarea plăţii şi realitatea cheltuielii efectuate, pe baza cărora cheltuielile să poată fi verificate/controlate/auditate, cu respectarea prevederilor art. 131 alin. (2) şi (4) din Regulamentul (UE) nr. 1.303/2013;
  3. să fie în conformitate cu prevederile programului;
  4. să fie în conformitate cu contractul de finanţare, încheiat între autoritatea de management şi beneficiar, cu respectarea art. 65 alin. (9) și (11), art. 70, art. 71, art. 125 alin. (1) şi art. 140 din Regulamentul (UE) nr. 1.303/2013;
  5. să fie rezonabilă şi necesară realizării operaţiunii;
  6. să respecte prevederile legislaţiei Uniunii Europene şi naţionale aplicabile;
  7. să fie înregistrată în contabilitatea beneficiarului, cu respectarea prevederilor art. 67 din Regulamentul (UE) nr. 1.303/2013

***În plus, o cheltuială este eligibilă dacă:***

Activitățile proiectului prezent pentru care se rambursează cheltuiala nu au fost finanțate, în ultimii 5 ani înainte de data depunerii cererii de finanțare, din fonduri publice.

***Cheltuielile identificate de beneficiar vor fi încadrate pe categoriile de cheltuieli din Anexa 5 la prezentul ghid.***

|  |
| --- |
| **Atenţie!**   * Cheltuielile în cadrul prezentului apel de proiecte sunt eligibile numai de la data transmiterii către Comisie a cererii de modificare a POIM pentru includerea axei prioritare 11, respectiv 19.09.2022, sau, în cazul aplicării articolului 96 alin.(11) din Regulamentul 1303/2013, cu modificările și completările ulterioare, de la data intrării în vigoare a deciziei de modificare a programului * Solicitantul îşi asumă obligaţia de a nu primi finanţări din alte surse publice pentru aceleaşi cheltuieli eligibile ale proiectului, sub sancţiunea rezilierii contractului; solicitantul va depune o declaraţie care atestă că nu a mai primit sprijin din fonduri publice pentru proiectul propus (vezi Declaraţia de eligibilitate a solicitantului). * Cheltuielile privind informarea, publicitatea, management și auditul financiar sunt obligatorii, dar neeligibile a fi decontate în cadrul OS 11.2, POIM 2014-2020 * Cheltuielile generate după punerea în funcțiune a investițiilor în producerea de energie din SRE de natura cheltuielilor cu salariile, cheltuielilor cu achiziția de materii prime, materiale consumabile, reparații și mentenanță și alte asemenea categorii de cheltuieli sunt în sarcina beneficiarului și nu sunt cheltuieli eligibile. |

**Nu sunt eligibile** următoarele tipuri de cheltuieli (în conformitate cu prevederile Art. 13, lit. h din HG nr. 399/2015):

* cheltuieli aferente contribuției în natură
* cheltuieli cu amortizarea
* cheltuieli cu achiziția imobilelor deja construite
* cheltuieli de leasing
* cheltuieli cu închirierea, altele decât cele prevăzute la cheltuielile generale de administrație
* cheltuieli cu achiziția de mijloace de transport
* cheltuieli generale de administrație
* dobânda debitoare cu excepţia celor referitoare la granturi acordate sub forma unei subvenţii pentru dobândă sau pentru comisioane de garantare
* alte comisioane aferente creditelor
* achiziţia de echipamente second-hand
* amenzi, penalităţi şi cheltuieli de judecată și arbitraj
* costurile pentru operarea obiectivelor de investiţii
* cheltuielile efectuate pentru obiective de investiţii executate în regie proprie

Nu sunt eligibile echipamentele a căror dată de producție este mai veche de 3 ani până la data depunerii cererii de finanțare. De asemenea, se solicită ca până la cererea de plată/rambursare care include respectivul echipament să se transmită și certificatul verde aferent acestuia.

Cheltuielile proiectului vor fi încadrate în categoriile de cheltuieli din Anexa 5.

***Prefinanţarea***

**Baza legală:**

* OUG nr. 40/2015 privind gestionarea financiară a fondurilor europene pentru perioada de programare 2014-2020, cu modificările și completările ulterioare

**Atenţie!**

**În cadrul acestui Obiectiv Specific nu se acordă prefinanţare.**

***Prevederi privind TVA***

**Baza legală:**

* HG nr. 399/2015 privind regulile de eligibilitate a cheltuielilor efectuate în cadrul operaţiunilor finanţate prin Fondul european de dezvoltare regională, Fondul social european şi Fondul de coeziune 2014-2020

**Atenţie!**

**Pentru proiectele promovate în cadrul apelului lansat prin prezentul ghid, cheltuiala aferentă TVA nu este eligibilă**

***Implementarea financiară a proiectului***

**Baza legală:**

* OUG nr. 40/2015 privind gestionarea financiară a fondurilor europene pentru perioada de programare 2014-2020, cu modificările și completările ulterioare

Implementarea financiară se face prin mecanismul rambursării cheltuielilor efectuate sau prin cel al decontării cererilor de plată așa cum prevede OUG nr. 40/2015. Obligațiile beneficiarului și ale AM referitor la plăți sunt detaliate în conținutul contractului de finanțare.

* **Mecanismul rambursării cheltuielilor efectuate**

Implică transmiterea de către beneficiari a unor cereri de rambursare în care sunt solicitate la rambursare cheltuieli care au fost efectuate și pentru care sunt atașate dovezi ale efectuării cheltuielilor.

Beneficiarii au obligația de a depune la autoritatea de management cereri de rambursare pentru cheltuielile efectuate care nu au fost incluse în cereri de rambursare aferente unor cereri de plată sau a unor cereri de rambursare aferente unor cereri de prefinanțare, în termen de maxim 3 luni de la efectuarea acestora.

În termen de maximum 20 de zile lucrătoare de la data depunerii de către beneficiar la autoritatea de management, a cererii de rambursare întocmite conform contractului de finanțare, autoritatea de management autorizează cheltuielile eligibile cuprinse în cererea de rambursare și efectuează plata sumelor autorizate în termen de 3 zile lucrătoare de la data la care autoritatea de management dispune de resurse în conturile sale. După efectuarea plății, autoritatea de management notifică beneficiarilor plata aferentă cheltuielilor autorizate din cererea de rambursare.

Pentru depunerea de către beneficiar a unor documente adiționale sau clarificări solicitate de autoritatea de management, termenul de 20 de zile lucrătoare poate fi întrerupt fără ca perioadele de întrerupere cumulate să depășească 10 zile lucrătoare.

În cazul aplicării unor reduceri procentuale de către autoritățile de management în conformitate cu art. 6 alin. (3) din OG nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, notificarea beneficiarilor privind plata cheltuielilor aferente autorizate se va realiza în termen de maximum 10 zile lucrătoare de la efectuarea plății.

În cazul ultimei cereri de rambursare depuse de beneficiar în cadrul proiectului, termenul de 20 de zile lucrătoare poate fi prelungit cu durata necesară efectuării tuturor verificărilor procedurale specifice autorizării plății finale, dar nu mai mult de 90 de zile lucratoare.

Nedepunerea de către beneficiar a documentelor sau clarificărilor solicitate în termenul prevăzut în contractul de finanțare atrage respingerea, parțială sau totală, după caz, a cererii de rambursare.

* **Mecanismul decontării cererilor de plată** se aplică beneficiarilor de proiecte finanțate din fonduri europene, alții decât cei prevăzuți la art. 6 alin. (1) - (4) și (6) din OUG nr. 40/2015 privind gestionarea financiară a fondurilor europene pentru perioada de programare 2014-2020.

După primirea facturilor pentru livrarea bunurilor/ prestarea serviciilor/ execuția lucrărilor recepționate, acceptate la plată, a facturilor de avans în conformitate cu clauzele prevăzute în contractele de achiziții aferente proiectelor implementate, acceptate la plată, beneficiarul depune cererea de plată și documentele justificative aferente acesteia.

Beneficiarii alții decât cei prevăzuți la art. 6 și 7 din OUG nr. 40/2015, au obligația de a achita integral contribuția proprie aferentă cheltuielilor eligibile incluse în documentele anexate cererii de plată.

În termen de maximum 20 de zile lucrătoare de la data depunerii de către beneficiar a cererii de plată cu respectarea prevederilor art. 20, alin. (2) și (4) din OUG nr. 40/2015, autoritatea de management efectuează verificarea cererii de plată. După efectuarea verificărilor Autoritatea de management virează beneficiarului valoarea cheltuielilor rambursabile, în termen de 3 zile lucrătoare de la data la care aceasta dispune de resurse în conturile sale, într-un cont distinct de disponibil deschis pe numele beneficiarilor la unitățile teritoriale ale Trezoreriei Statului. În ziua următoare virării, autoritatea de management transmite beneficiarilor o notificare, întocmită distinct pentru fiecare dintre aceștia.

Pentru depunerea de către beneficiar a unor documente adiționale sau clarificări solicitate de autoritatea de management, termenul de 20 de zile lucrătoare prevăzut la art. 20, alin. (5) poate fi întrerupt fără ca perioadele de întrerupere cumulate să depășească 10 zile lucrătoare.

***Sumele primite de beneficiar în baza cererilor de plată nu pot fi utilizate pentru o altă destinație decât cea pentru care au fost acordate.***

În termen de maximum 10 zile lucrătoare de la data încasării sumelor virate de către Autoritatea de Management conform art. 20, alin. (8) din OUG nr. 40/2015, beneficiarii au obligația de a depune cererea de rambursare aferentă cererii de plată la AM, în care sunt incluse sumele din facturile decontate prin cererea de plată.

Beneficiarii au obligația restituirii integrale sau parțiale a sumelor virate în cazul proiectelor pentru care aceștia nu justifică prin cereri de rambursare utilizarea acestora.

Nerespectarea prevederilor alin. (8) de către beneficiari constituie încălcarea contractului de finanțare, autoritatea de management putând decide rezilierea acestuia.

**Capitolul 3. completarea Cererii de Finanţare**

**3.1. Înregistrarea solicitantului în sistem**

Înainte de demararea completării conţinutului cererii de finanţare, solicitanţii au obligaţia înregistrării în sistem, conform indicaţiilor furnizate pe site-ul https://granturi.imm.gov.ro/#/home. A se vedea Anexa1, secțiunea A - Fișa IMMRecover la prezentul ghid.

**3.2. Modalitatea de completare a Cererii de finanţare**

Elaborarea Cererii de finanţare se va face conform modelului din Anexa nr.1. Câmpurile Cererii de finanţare şi cele privind modelul de buget corespund câmpurilor din IMMRecover. Modelele din prezentul Ghid au rolul de a facilita cerinţele de completare a cererii de finanţare din IMMRecover.

***Înainte de completarea formularului, vă rugăm să citiţi cu atenţie instrucţiunile cuprinse în acest capitol.***

În vederea completării Cererii de finanţare trebuie avută în vedere anexarea tuturor documentelor menţionate în Anexa 2 la prezentul ghid.

|  |
| --- |
| **Important!**  Solicitantul are obligaţia să verifice ataşarea tuturor anexelor obligatorii la cererea de finanţare în format electronic. În cazul în care se constată, la nivelul verificării în MySMIS faptul că solicitantul nu a ataşat anexele obligatorii specifice în conformitate cu cerințele prezentului ghid, proiectul este respins de la finanțare în conformitate cu prevederile contractului de finanțare.  De asemenea, anexele care sunt incomplete, ilizibile sau care nu sunt semnate conduc la respingerea cererii de finanţare. Pentru a se asigura că fișa IMM Recover și cererea de finanțare MySMIS respectă criteriile de eligibilitate şi sunt însoţite de toate anexele cerute se recomandă ca completarea fisei de control anexată la prezentul ghid. Aceasta se va transmite sub formă de declarație la momentul încărcării în MySMIS a documentelor încărcate în IMM Recover. |

Pentru a propune un proiect în vederea finanţării, solicitantul trebuie să completeze Fișa IMM Recover, Secțiunea A și va avea obligatoriu anexate următoarele categorii de documente:

A. **Documente obligatorii fără de care nu se poate transmite cererea de finanțare în IMM Recover**

1. Cererea de finanțare MySMIS

(*Solicitantul va completa toate câmpurile aplicabile din formatul word al cererii de finanțare din MySMIS conform modelului din Anexa 1, secțiunea B la prezentul document. Formularul respectiv va fi salvat în format electronic în pdf, semnat cu semnătură certificată în conformitate cu prevederile legale în vigoare și încărcat în IMM Recover*).

1. Declarație de eligibilitate a solicitantului

(*Solicitantul va completa modelul corespunzător de declarație din Anexa 4 la prezentul document, o va salva în format pdf, o va semna electronic cu semnătură certificată în conformitate cu prevederile legale în vigoare și o va încărca în IMM Recover*).

1. Declarație de angajament a solicitantului

(*Solicitantul va completa modelul corespunzător de declarație din Anexa 4 la prezentul document, o va salva în format pdf, o va semna electronic cu semnătură certificată în conformitate cu prevederile legale în vigoare și o va încărca în IMM Recover*).

1. Declarație privind conflictul de interese

(*Solicitantul va completa modelul corespunzător de declarație din Anexa 4 la prezentul document, o va salva în format pdf, o va semna electronic cu semnătură certificată în conformitate cu prevederile legale în vigoare și o va încărca în IMM Recover*).

1. Anexă documente confidențiale în proiect

(*Solicitantul va completa modelul corespunzător de declarație din Anexa 4 la prezentul document, o va salva în format pdf, o va semna electronic cu semnătură certificată în conformitate cu prevederile legale în vigoare și o va încărca în IMM Recover*).

1. Consimțâmânt privind prelucrarea datelor cu caracter personal

*(Solicitantul va completa modelul corespunzător de declarație din Anexa 4 la prezentul document, o va salva în format pdf, o va semna electronic cu semnătură certificată în conformitate cu prevederile legale în vigoare și o va încărca în IMM Recover*).

1. Documente statutare, inclusiv identificarea reprezentantului legal

*În cadrul acestei secțiuni se va încărcat un singur document, în format pdf, consolidat, care va conține următoarele (după caz):*

* *Pentru unități administrativ teritoriale comună, oraș municipiu, minicipiu reședință de județ:*
  + *Hotărâre judecătorească de validare primar și Hotărârea Consiliului Local de constituire și Ordin prefect privind constatarea îndeplinirii condițiilor legale de constituire a Consiliului Local sau / Hotărâre de validare a Consiliului Local*

*sau*

* *Pentru unități administrativ teritoriale județ* 
  + *Hotărârea judecătorească de validare a Preşedintelui Consiliului judeţean și Hotărârea Consiliului judeţean constituire și Ordin prefect privind constatarea îndeplinirii condițiilor legale de constituire a CJ sau Hotărâre de validare a Consiliului Judeţean/ Hotărârea Consiliului judeţean de alegere a Preşedintelui Consiliului judeţean*

*și*

* *Documente privind identificarea reprezentantului legal al solicitantului.*

*Se va încarca în format pdf, cu semnatură electronică autorizată în conformitate cu prevederile legale în vigoare, actul de identitate pentru reprezentantul legal al solicitantului.*

1. Certificat de atestare fiscală buget de stat și bugetele locale

(*Se va anexa extrasul de atestare fiscală trebuie să fie în termen de valabilitate. Solicitantul, prin documentele anterior menționate trebuie să demonstreze că a achitat obligaţiile de plată nete către bugetul de stat și respectiv bugetul local în ultimul an calendaristic. Documentul consolidat se anexează în format pdf, asumat de solicitant cu semnătură electronică extinsă*).

1. Certificat de cazier fiscal al solicitantului

(*Certificatul de cazier fiscal trebuie să fie în termen de valabilitate, conform prevederilor OG nr. 39/2015 privind cazierul fiscal. Documentul se anexează în format pdf, asumat de solicitant cu semnătură electronică extinsă*).

1. Declarație privind activitățile desfășurate, alte grafice și planuri solicitate (document consolidat)

(*Solicitantul va completa modelul corespunzător de declarație din Anexa 4 la prezentul document, o va salva în format pdf, o va semna electronic cu semnătură certificată în conformitate cu prevederile legale în vigoare și o va încărca în IMM RECOVER*).

1. Hotărârea de consiliu local/județean de aprobare a proiectului și a indicatorilor asociați acestuia

*(Documentul va conține cel puțin următoarele elemente:*

* *denumirea proiectului, valoarea totală, valoarea eligibilă/neeligiblă, contribuția proprie, valoarea nerambursabilă solicitată.*
* *cheltuielile cu operarea şi întreţinerea investiţiei după finalizarea proiectului, pe întreaga perioadă de durabilitate*
* *anexa cu descrierea investiției și indicatorilor fizici, inclusiv valorile financiare asociate acestora.*

*Documentul se anexează în format pdf, asumat de solicitant cu semnătură electronică extinsă.)*

1. Documente privind demonstrarea drepturilor reale/de creanță asupra imobilului, inclusiv extras de carte funciară (se vor anexa toate documentele solicitate la secțiunea 2.2 din prezentul ghid pentru demonstrarea drepturilor respective).

(*Documentul se anexează consolidat în format pdf, asumat de solicitant cu semnătură electronică extinsă. Vă atragem atenția că limita maximă a fisierului nu poate să depășească 50 MB*.)

1. Analiză energetică (inclusiv cu anexele aferente)

(*Solicitantul va completa modelul corespunzător de declarație din Anexa 9 la prezentul document, o va salva în format pdf, o va semna electronic cu semnătură certificată în conformitate cu prevederile legale în vigoare și o va încărca în IMM Recover. Documentul se anexează consolidat în format pdf, asumat de solicitant cu semnătură electronică extinsă. Vă atragem atenția că limita maximă a fisierului nu poate să depășească 50 MB*.)

1. Programul de îmbunătățire a eficienței energetice elaborat în conformitate cu art. 9 alin. (20) și alin. (21) lit. a) din Legea 121/2014 privind eficienta energetică

(*Se va anexa fișierul în format pdf, consolidat, asumat de solicitant cu semnătură electronică extinsă, care va conține programul de îmbunătățire a eficienței energetice și dovada depunerii acestuia la Mininisterul Energiei a declaratiei de consum, acolo unde este cazul/* *Declarație pe proprie privind consumul înregistrat)*.

NOTĂ

|  |
| --- |
| **Important!**  În conformitate cu prevderile art. 9, alin. 20-22 din Legea nr. 121/2014 privind eficienţa energetică, cu modificările și completările ulterioare autoritățile administrației publice locale din localitățile cu o populație mai mare de 5.000 de locuitori au obligația să întocmească programe de îmbunătățire a eficienței energetice în care includ măsuri pe termen scurt și măsuri pe termen de 3-6 ani, cu respectarea prevederilor art. 6 alin. (14) lit. a) și b) din actul normativ menționat.  De asemenea, autoritățile administrației publice locale din localitățile cu o populație mai mare de 20.000 de locuitori au obligația:  a) să întocmească programe de îmbunătățire a eficienței energetice în care includ măsuri pe termen scurt și măsuri pe termen de 3-6 ani, cu respectarea prevederilor art. 6 alin. (14) lit. a) și b);  b) să numească un manager energetic, atestat conform legislației în vigoare, sau să încheie un contract de management energetic cu o persoană fizică autorizată, atestată în condițiile legii, sau cu o persoană juridică prestatoare de servicii energetice agreată în condițiile legii;  Programele de îmbunătățire a eficienței energetice mai sus menționate se elaborează în conformitate cu modelul aprobat de Direcția eficiență energetică din cadrul Ministerului Energiei și se transmit acestuia până la 30 septembrie a anului în care au fost elaborate.  Autoritățile administrației publice locale din localitățile cu o populație mai mică de 5.000 de locuitori va depune o Declarație pe proprie privind consumul înregistrat, conform modelului din Anexa 4 la prezentul ghid. |

1. Documente privind rezonabilitatea costurilor - 50 MB

(*Documentul se anexează consolidat în format pdf, asumat de solicitant cu semnătură electronică extinsă. Vă atragem atenția că limita maximă a fisierului nu poate să depășească 50 MB*)

1. Contract de furnizare a energiei electrice și/sau a gazelor naturale, obligatoriu, sau a energiei termice, după caz

*(Documentul se anexează consolidat în format pdf, asumat de solicitant cu semnătură electronică extinsă.) Contractul de furnizare se anezeaxă pentru fiecare loc de consum inclus în analiza energetică.*

1. Analiza Cost-Beneficiu (pentru proiectele cu valoare totală eligibilă mai mare de 1.000.000 euro)

*Documentul trebuie să fie elaborat în conformitate cu cerinţele Ghidului privind Analiza Cost Beneficiu general al Comisiei Europene.* *Se va completa inclusiv Modelul financiar conform Anexei 8.1 la prezentul ghid. Documentul se anexează consolidat în format pdf, asumat de solicitant cu semnătură electronică extinsă..*

Pentru proiectele cu valoare totală eligibilă mai mică de 1.000.000 euro, pentru care conform Regulamentului (UE) nr. 1303/2013 analiza cost beneficiu nu este necesară, se va transmite doar Analiza financiară recomandată din Anexa 8.2 la prezentul ghid.

*Solicitantul va completa modelul corespunzător de Analiză din Anexa 8.2 la prezentul ghid, o va salva în format pdf, o va semna electronic cu semnătură certificată în conformitate cu prevederile legale în vigoare și o va încărca în IMM Recover. Documentul se anexează consolidat în format pdf, asumat de solicitant cu semnătură electronică extinsă.*

1. Indicatori de mediu

*(Solicitantul va completa modelul corespunzător de declarație din Anexa 7 la prezentul document, o va salva în format pdf, o va semna electronic cu semnătură certificată în conformitate cu prevederile legale în vigoare și o va încărca în IMM Recover. Documentul se anexează consolidat în format pdf, asumat de solicitant cu semnătură electronică extinsă.)*

1. Actul de reglementare\* sau clasarea notificării (după caz) al/a autorității competente pentru protecția mediului, conform legislației aplicabile în vigoare.

\*Dacă la data transmiterii în IMMRecover actul de reglementare nu a fost obținut, procedura de evaluare a impactului asupra mediului fiind în derulare, se va anexa Decizia etapei de evaluare inițială a proiectului urmând a se transmite actul de reglementare cel mai târziu la data transmiterii primei cereri de rambursare/plată. În această situații solicitantul se angajează printr-o declarație pe proprie răspundere că înțelege și își asumă faptul că valoarea investiției se poate modifica ca urmare a măsurilor de atenuare/compensare a unui potențial impact asupra mediului, înțelegând că respectivele costuri sunt ne-eligibile, dar necesare pentru implementarea proiectului.

(*Pentru proiectele care implică lucrări de construire şi/sau dotări pentru care este necesară emiterea certificatului de urbanism şi a autorizaţiei de construire, se va anexa în format .pdf actul de reglementare sau clasarea notificării (după caz).*

*În cazul în care la data transmiterii în IMMRecover actul de reglementare al autorității competente pentru protecția mediului nu a fost obținut, procedura de evaluare a impactului asupra mediului fiind în derulare, se va anexa în format pdf Decizia etapei de evaluare inițială a proiectului.*

*Pentru proiectele pentru care nu este necesară emiterea certificatului de urbanism/autorizației de construire, solicitantul va anexa o declarație pe proprie răspundere a reprezentantului legal, cu justificarea acestui aspect, pentru a putea transmite fișa în IMM Recover).*

1. Formularele bugetare

Se va anexa *Formularul bugetat F1 Fișa de fundamentare a proiectului propus la finanțare/finanțat din fonduri europene din Scrisoarea-cadru privind contextul macroeconomic, în conformitate cu prevederile art. 2 din HG 93/2016, în format .pdf.*

1. **Documente încărcate în MYSMIS**
2. *Procesul verbal de recepție a documentației tehnice (Aceasta trebuie să prezinte data elaborării/actualizării, să fie semnat de către elaboratorul documentaţiei tehnico-economice și reprezentantul solicitantului. Documentul se anexează în format pdf, asumat de solicitant cu semnătură electronică extinsă.)*
3. *Declarație pe propria răspundere a reprezentantului legal al solicitantului cu privire la corespondența documentaței tehnice realizate cu analiza energetică (Documentul se anexează în format pdf, asumat de solicitant cu semnătură electronică extinsă.)*
4. *HCL/HCJ de aprobare a documentației tehnice și a indicatorilor tehnico-economici. (Documentul se anexează în format pdf, asumat de solicitant cu semnătură electronică extinsă.)*
5. *Fișa de control MYSMIS* (*Documentul se anexează în format pdf, asumat de solicitant cu semnătură electronică extinsă.)*

|  |
| --- |
| **Important!**  Solicitantul are obligaţia realizării demersurilor necesare conform legislației în vigoare pentru obținerea certificatului de urbanism și a avizelor, acordurilor și autorizațiilor necesare pentru realizarea investiției propuse prin proiect, operarea și menținerea în funcțiune a acesteia pe perioada de durabilitate.  Documentele menționate se vor anexa la dosarul cererii de finanțare la data încărcării documentelor în MYSMIS, doar dacă sunt emise la acest moment, în caz contrar, se vor transmite cel mai târziu la data transmiterii primei cereri de rambursare/plată. |

1. **Documente obligatorii în anumite condiții**
2. Împuternicire semnare cerere de finanțare

(*Mandat special/ împuternicire specială pentru semnarea (digitală) a anumitor documente din cererea de finanțare (dacă este cazul). Persoana împuternicită nu poate semna declarațiile date în nume propriu de către reprezentantul legal al solicitantului transmise*.)

În cazul în care investiția presupune măsuri de utilizare a energiei din surse regenerabile pentru mai multe puncte de consum, acolo unde este cazul, se vor anexa, consolidat, documentele pentru toate imobilele menționate în analiza energetică.

Aceste documente se vor transmite prin sistemul informatic IMM Recover. Având în vedere faptul că, în conformitate cu art. 19, lit. b) din OUG 122/2022, administratorul tehnic al sistemului informatic de gestionare a schemei de ajutor de stat nu este Ministerul Investițiilor și Proiectelor Europene, acesta neavând atribuții în dezvoltarea și asigurarea mentenanței respectivului sistem, eventualele inconveniențe în desfășurarea procesului nu cade în responsabilitatea finanțatorului.

***3.3.1 Obiectivele şi rezultatele proiectului***

Obiectivul general al proiectului va fi stabilit în directă corelare cu *Obiectivul Specific 11.2 Utilizarea energiei din surse regenerabile la nivelul autorităților publice locale* şi cu acţiunea de finanţare, conform secţiunii 1.3.1., în conformitate cu indicaţiile din Anexa 1, secțiunea B. Fiecărui obiectiv îi va fi atribuit un rezultat.

Rezultatele vor fi corelate cu rezultatele aşteptate la Obiectivul Specific 11.2.

Toate obiectivele specifice vor fi asociate cu rezultate concrete şi vor fi cuantificate în indicatori.

***3.3.2. Context şi justificare***

Descrierea proiectului (se completează la secţiunea Context şi Justificare) va indica un minim de informaţii cu privire la următoarele aspecte:

* + Contextul în care este propus proiectul, precum și complementaritatea cu alte proiecte finanțate din fonduri europene sau alte surse;

Cerinţele suplimentare sunt prezentate în secţiunea relevantă din Anexa 1.

În secţiunea **Justificare vor fi enumerate problemele care necesită implementarea proiectului**. Problemele identificate în această secţiunea vor fi corelate cu activităţile şi rezultatele proiectului prezentate la secţiunea ***Descrierea investiţiei.***

***Totodată, se va evidenția corelarea cu Programul de îmbunătățire a eficienței energetice, în anul anterior depunerii cererii de finanțare.***

***3.3.3 Sustenabilitate***

Se va preciza modul în care proiectul se va autosusţine financiar după încetarea finanţării solicitate prin Cererea de finanţare, capacitatea de a asigura operarea şi întreţinerea investiţiei după finalizare (entităţi responsabile, fonduri, activităţi, orizont de timp). Se va descrie, de asemenea, modul în care vor fi folosite rezultatele proiectului, interacţiunea acestora cu alte activităţi realizate de către solicitant.

De asemenea, se vor descrie măsurile suplimentare care vor fi implementate pentru producerea de energie din surse regenerabile în vederea atingerii obiectivului propus prin proiect.

***3.3.4 Relevanţă***

În cadrul acestei secţiuni se vor completa informaţii legate de relevanţa proiectului în raport cu următoarele aspecte:

* + Contribuţia la **Planul Naţional Integrat de Acţiune Energie Clima** şila implementarea ariei prioritare din **Strategia UE pentru regiunea Dunării** (**SUERD**);
  + Corelările cu legislaţia naţională în domeniu şi Directiva (UE) 2018/2001 a Parlamentului European și a Consiliului privind promovarea utilizării energiei din surse regenerabile.

La secţiunea Relevanţă, se va face o scurtă descriere a modului în care proiectul propus contribuie sau este relevant pentru strategiile selectate.

***3.3.5 Riscuri***

În cadrul acestui capitol vor fi identificate riscurile care pot să împieteze asupra implementării proiectului în calendarul propus (de exemplu: întârzieri în procedura de achiziție publică) și factorii responsabili cu urmărirea și evitarea producerii lor. De asemenea, vor fi identificate riscurile care pot să apară în perioada de operare a instalației/capacității/echipamentelor

Pentru riscurile identificate vor fi propuse măsuri de reducere a producerii lor.

***3.3.6 Complementaritate***

Informaţiile care vor fi evaluate în capitolul complementaritate permit Autorităţii de Management atât evaluarea capacităţii solicitantului de a implementa proiecte, cât şi verificarea posibilei duble finanţări.

Pentru această secţiune, solicitantul nu va completa informaţii suplimentare. Acestea vor fi preluate din sistem, aşa cum au fost introduse de către acesta la momentul înregistrării.

***3.3.7 Aplicarea principiilor orizontale***

**Respectarea cadrului legal este obligatorie pentru orice solicitant sau beneficiar de finanţare din fondurile UE.** **Cerinţele minime privind integrarea principiilor orizontale în cadrul proiectelor se referă la facilitarea tuturor condiţiilor care să conducă la respectarea legislaţiei în domeniu.**

În cadrul proiectului se va face o descriere a *modului în care proiectul respectă legislaţia (acte normative, politici publice) în domeniul* ***egalităţii de şanse şi dezvoltării durabile.*** *În acest sens se vor urmări recomandările cuprinse în Ghidul privind integrarea principiilor orizontale în cadrul proiectelor finanţate din Fondurile Europene Structurale şi de Investiţii 2014-2020, publicat pe site-ul Ministerului Investițiilor și Proiectelor Europene.*

***Egalitatea de şanse:***

Egalitatea de şanse şi de tratament are la bază participarea deplină şi efectivă a fiecărei persoane la viaţa economică şi socială, fără deosebire pe criterii de sex, origine rasială sau etnică, religie sau convingeri, dizabilităţi, vârstă sau orientare sexuală.

Pentru a promova egalitatea de gen, nediscriminarea, precum şi asigurarea accesibilităţii, principiul egalităţii de şanse şi de tratament trebuie încorporat ca parte integrantă a diverselor stadii din ciclul de viaţă al unui proiect: definire şi planificare, implementare, monitorizare şi evaluare.

Proiectul trebuie să descrie acţiunile specifice de promovare a egalităţii de şanse şi prevenire a discriminării de gen, pe criterii de origine rasială sau etnică, religie sau credinţă, dizabilitate, vârstă sau orientare sexuală luând în considerare nevoile diferitelor grupuri-ţintă expuse riscului acestor tipuri de discriminare şi, mai ales, cerinţele pentru asigurarea accesibilităţii pentru persoanele cu dizabilităţi.

Pentru proiectele care au componente de infrastructură se va detalia modul în care legislaţia privind asigurarea accesului persoanelor cu dizabilităţi se aplică şi va fi respectată în realizarea investiţiei.

***Dezvoltarea durabilă:***

Proiectul va promova dezvoltarea durabilă, în primul rând, prin finanţare unor activităţi orientate direct spre susţinerea acesteia, urmărind în principal protecţia mediului, utilizarea eficientă a resurselor, atenuarea şi adaptarea la schimbările climatice, biodiversitatea, rezistenţa în faţa dezastrelor, prevenirea şi gestionarea riscurilor.

Secţiunea aferentă dezvoltării durabile va detalia aspectele legate de impactul pozitiv al implementării de echipamente de monitorizare a consumului de energie asupra celorlalte aspecte de mediu.

***3.3.8. Descrierea investiţiei***

Descrierea proiectului va indica un minim de informaţii cu privire la următoarele aspecte:

* Componentele și activitățile investiției, și modul în care adresează problemele identificate;
* Date generale privind investiția propusă;
* Se vor descrie principalele componente ale proiectului, corelat cu probleme identificate.și propuse spre rezolvare în proiect și cu cauzele acestora, detaliate pe activități și corelate cu bugetul proiectului.
* Se va descrie stadiul obţinerii aprobărilor, autorizaţiilor, avizelor prevăzute de legislaţia în vigoare şi necesare pentru implementarea proiectului.

**Cerinţe specifice suplimentare sunt prezentate în secţiunea relevantă din Secțiunea B – Cererea de finanțare MySMIS.**

***3.3.9 Analiza energetică***

Analiza energetică va fi elaborată conform modelului, prezentat în Anexa 9 la prezentul ghid.

***3.3.10. Managementul de proiect***

La nivel de proiect se va nominaliza un responsabil de proiect, care are rolul de manager de proiect.

În cazul în care se consideră necesar, se poate desemna o persoană de contact, care să asigure schimbul permanent de informaţii cu Autoritatea de Management. Persoana de contact poate să fie aceeaşi persoană cu managerul de proiect / responsabilul de proiect. Este obligatoriu ca managerul de proiect sa fie angajat al solicitantului.

**Managementul de proiect** poate fi realizat cu personal propriu sau mixt (personal propriu şi externalizare).

***3.3.11. Elaborarea bugetului şi categoriile de cheltuieli***

Bugetul proiectului va fi defalcat pe ani şi pe activităţi, conform formatului din cererea de finanţare.

În defalcarea bugetului pe ani se va ţine cont de eventualele proceduri de achiziţie şi de durata acestora. Planificarea propusă se va transforma ulterior în calendar al cererilor de rambursare/cererilor de plată ce vor fi anexe la contractul de finanţare.

***3.3.12 Evaluarea Impactului asupra Mediului (EIM)***

În conformitate cu Legea nr. 292/2018 privind evaluarea impactului anumitor proiecte publice şi private asupra mediului~~,~~ procedura de evaluare a impactului asupra mediului se realizează în etape, după cum urmează:

    a) etapa de încadrare a proiectului în procedura de evaluare a impactului asupra mediului;

    b) etapa de definire a domeniului evaluării şi de realizare a raportului privind impactul asupra mediului;

    c) etapa de analiză a calităţii raportului privind impactul asupra mediului.

Pentru proiectele care implică emiterea certificatului de urbanism și a autorizației de construire, la transmiterea fișei în IMM Recover solicitantul va anexa dovada derulării procedurii de evaluare a impactului asupra mediului, respectiv actul de reglementare sau clasarea notificării (după caz).

În cazul în care la data transmiterii în IMMRecover actul de reglementare al autorității competente pentru protecția mediului nu a fost obținut, procedura de evaluare a impactului asupra mediului fiind în derulare, se va anexa în format pdf Decizia etapei de evaluare inițială a proiectului urmând a se transmite actul de reglementare cel mai târziu la data transmiterii primei cereri de rambursare/plată.

Pentru proiectele pentru care nu este necesară emiterea certificat de urbanism/autorizației de construire, solicitantul va anexa o declarație pe proprie răspundere a reprezentantului legal, cu justificarea acestui aspect, pentru a putea transmite fișa în IMM Recover.

|  |
| --- |
| **Atenţie !**  **Depunerea cererii de finanţare nu reprezintă un angajament privind finanţarea din fonduri europene, toate riscurile generate de neaprobarea finanţării vor fi exclusiv în sarcina solicitantului.** |

**CAPITOLUL 4. PROCESUL DE EVALUARE ŞI SELECŢIE**

**4.1Etapa de evaluare în IMMRECOVER**

Pentru a beneficia de finanțare în cadrul prezentului apel, solicitantul va depune o cerere standard de finanțare prin intermediul platformei IMM-Recover. Evaluarea, selecția, contractarea proiectelor, precum și soluționarea contestațiilor se realizează în cadrul platformei anterior menționate.

Procesul de evaluare și selecție a proiectelor se va realiza prin intermediul platformei IMM Recover iar ulterior se vor desfășura verificări la nivelul direcțiilor de specialitate din cadrul Ministerului Investițiilor și Proiectelor Europene, pe baza datelor/documentelor încărcate de solicitant în IMM Recover/MySMIS.

IMM Recover va asigura evaluarea cererilor de finanțare pe baza datelor introduse de către solicitanți în sistem. IMM Recover va realiza atât o verificare administrativă și de eligibilitate cât și o evaluare tehnico economică, conform anexei 3.1 la prezentul ghid, astfel:

­ o verificare administrativă și de eligibilitate prin conexiune la bazele de date ale ANAF, ONRC etc,

­ o evaluare tehnico economică prin calcularea punctajelor aferente criteriilor stabilite prin prezentul ghid, pe baza datelor introduse de solicitant în aplicație.

Evaluarea și selecția proiectelor se realizează prin intermediul platformei IMM-Recover, iar proiectele care întrunesc un punctaj de minim 50 de puncte, prin aplicarea criteriilor din Anexa 3.1, sunt selectate spre finanțare în ordinea descrescătoare a punctajelor și în limita bugetului pentru fiecare apel de proiecte lansat prin prezentul ghid. La punctaje egale, departajarea se face în funcție de punctajul obținut la criteriul C1) din Anexa 2 la OUG 112/2022, cu modificările și completările ulterioare.

În cazul în care se păstrează egalitatea, se ia în considerare punctajul obținut la criteriul următor.

Punctajul total acordat proiectului reprezintă suma punctajelor acordate pentru fiecare criteriu în parte, respectiv între 0 - 100.

Obţinerea punctajului minim pentru fiecare criteriu nu asigură promovarea spre finanţare. Pragul de calitate pe care fiecare proiect trebuie să îl întrunească pentru acordarea finanțării nerambursabile este minim 50 de puncte.

După finalizarea procesului de evaluare în IMM RECOVER, acesta din urmă va stabili clasamentul final pentru fiecare nivel de apel în parte, pe baza punctajelor acordate. Astfel , se vor realiza 2 liste de proiecte pentru fiecare apel lansat prin prezentul ghid, care vor fi actualizate permanent pe pagina de internet a MIPE (www.mfe.gov.ro):

• proiecte propuse pentru finanţare;

• proiecte respinse

Pentru fiecare dintre proiectele incluse în cadrul listelor anterior menționate, prin platforma IMM RECOVER se va transmite o notificare cu privire la acceptarea/respingerea cererii de finanțare.

În cazul proiectelor respinse, AM POIM va comunica solicitantului motivele respingerii cererii de finanţare/fișei IMM Recover.

**4.2 Depunerea și soluționarea contestațiilor în IMMRECOVER**

În situaţia în care solicitanţii sunt nemulţumiţi de respingerea proiectului în IMM Recover, inclusiv în etapa de contractare, aceştia au posibilitatea de a contesta acest rezultat.

Contestaţiile se depun în termen de 30 zile de la comunicarea rezultatului prin platforma IMM Recover.

Soluţionarea contestaţiilor se va face în termen de maxim 30 de zile.

Pentru a putea fi luate în considerare, contestaţiile trebuie să respecte următoarele cerinţe:

- Identificarea contestatarului, prin: denumirea solicitantului; adresa; funcţia, numele şi prenumele reprezentantului legal;

- Identificarea proiectului, prin: numărul unic de înregistrare alocat cererii de finanţare (codul SMIS) şi titlul proiectului;

- Obiectul contestaţiei (ce se solicită prin formularea contestaţiei);

- Motivele de fapt şi de drept (dispoziţiile legale naţionale şi/sau comunitare, principiile încălcate);

- Mijloace de probă (acolo unde există);

- Contestaţiile trebuie să fie însoţite de o copie a comunicării din IMM Recover a rezultatului procesului de evaluare;

- Semnătura reprezentantului legal;

- Data formulării contestaţiei;

Contestaţiile sunt analizate şi soluţionate în termen de maxim 30 de zile de la data înregistrării lor. În situaţia în care se consideră necesară o investigaţie mai amănunţită, care presupune depăşirea termenului de 30 de zile, contestatarul va fi anunţat, în scris, asupra termenului de soluţionare. Decizia comisiei constituită pentru soluţionarea contestaţiilor poate fi de admitere sau de respingere şi are caracter definitiv la nivelul AM POIM. Contestatarul este notificat în IMM Recover asupra deciziei comisiei.

**4.3 Contractarea proiectelor**

Contractul de finanţare (CF) reprezintă un act juridic supus regulilor de drept public, cu titlu oneros pentru beneficiar, de adeziune, comutativ şi sinalagmatic prin care se stabilesc drepturile şi obligaţiile corelative ale părţilor în vederea implementării operaţiunilor.

După finalizarea procesului de evaluare în IMM Recover, pentru proiectele care au îndeplinit punctajul minim, AM POIM aprobă lista de proiecte propuse spre finanțare. Pentru acestea se demarează etapa de contractare şi transmite solicitantului contractul de finanțare prin IMM RECOVER, în vederea semnării de către reprezentantul legal.

Contractul de finanţare va fi semnat de către reprezentanţii MIPE şi reprezentantul legal al solicitantului. Semnarea contractului de finanțare se realizează cu semnătură electronică extinsă, certificată în conformitate cu prevederile legale în vigoare de către toate părțile semnatare.

Solicitantul are obligaţia de a semna în termen de 5 zile de la data primirii, contractul de finanțare. În cazul în care solicitantul nu respectă termenul de semnare, AM POIM îşi rezervă dreptul de a respinge finanţarea cererii.

Data întrării în vigoare a contractului de finanțare este data ultimei semnături.

Beneficiarul trebuie să păstreze şi să pună la dispoziţia organismelor abilitate, după finalizarea perioadei de implementare a proiectului, inventarul asupra activelor dobândite prin finanţarea din instrumente structurale, pe o perioadă de 5 ani de la data închiderii oficiale a POIM.

|  |
| --- |
| **Atenţie!**  **Contractele de finanţare reprezintă contracte de adeziune, cu clauze prestabilite ce nu pot face obiectul negocierilor dintre părţi.** |

**4.4 Etapa de verificare în MySMIS**

Ulterior finalizării procesului de evaluare în IMM Recover, după semnarea contractului de finanțare, pe baza datelor/documentelor încărcate în MySMIS (documente/date care au stat la baza rezultatului din IMM Recover), AM POIM va efectua verificarea cererilor de finanțare în MySMIS.

Pentru verificarea în MySMIS a proiectului este necesară îndeplinirea următoarelor condiții:

- Încărcarea în MySMIS a cererii de finanțare însoțită de Fișa IMM Recover și toate documentele încărcate inițial în IMM Recover (în conformitate cu prevederile cap. 3 din prezentul ghid);

- toate documentele încărcate în MySMIS respectă cerințele și modelele din cadrul prezentului ghid și sunt aceleași cu cele încărcate în IMM Recover;

- Verificarea faptului că datele introduse de solicitant în IMM Recover pe baza cărora au fost acordate punctajele în cadrul platformei sunt în corelare cu analiza energetică și cu celelalte documente anexate la cererea de finanțare;

- pentru a fi admisă, propunerea trebuie să obțină răspuns pozitiv („Da”) la toate întrebările din cadrul grilei de verificare MySMIS, în caz contrar, proiectul fiind declarat ne-eligibil aplicându-se prevederile contractului de finanțare;

**Grila de verificare MySMIS se regăsește în Anexa 3.2 la prezentul ghid.**

În urma verificării în MySMIS a proiectului, dacă se constată respectarea de către Beneficiar/Proiect a criteriilor de eligibilitate /conformitate/ evaluare menționate în prezentul ghid, inclusiv condițiilor pentru contractare, se va emite o notă de aprobare finală.

În cazul constatării unor informații lipsă/ neclarități fată de cele depuse de către solicitant se va emite nota de respingere a proiectului, fiind aplicabile prevederile contractuale incidente.

Pe baza Notei de respingere a proiectului AM POIM va rezilia contractul de finanțare semnat cu solicitantul și va putea informa organele de abilitate având în vedere declarațiile depuse de solicitant sub sancțiunile Codului Penal.

**4.5 Depunerea și soluționarea contestațiilor după verificarea în MySMIS**

Ulterior emiterii Notei de respingere a proiectului, transmiterii comunicării de respingere și rezilierii contractului de finanțare, solicitantul va putea contesta în termen de 30 zile de la comunicarea rezilierii.

Contestaţiile sunt analizate şi soluţionate în termen de maxim 30 de zile de la data înregistrării lor. În situaţia în care se consideră necesară o investigaţie mai amănunţită, care presupune depăşirea termenului de 30 de zile, contestatarul va fi anunţat, în scris, asupra termenului de soluţionare. Decizia comisiei constituită pentru soluţionarea contestaţiilor poate fi de admitere sau de respingere şi are caracter definitiv la nivelul AM POIM.

Contestatarul este informat pe email asupra deciziei comisiei de soluțioanare a contestației depuse.

**Anexe**

**Anexa 1**

**Secțiunea A - Fișa IMM Recover\* *(****se publică după operaționalizarea**platformei IMMRECOVER****)***

**Secțiunea B - Cererea de finanțare MySMIS**

**Anexa 2. Fișă de control MySMIS**

**Anexa 3.1 Grila de verificare IMM Recover\* *(****se publică după operaționalizarea**platformei IMMRECOVER****)***

**Anexa 3.2 Grila de verificare MySMIS**

**Anexa 4. Modele de declarații și formulare anexe la cererea de finanțare (de eligibilitate, angajament, conflict de interese, declarație privind eligibilitatea TVA aferente cheltuielilor, consimțământ privind prelucrarea datelor cu caracter personal,** **model declaraţie privind necesitatea emiterii autorizației de construire, model anexă documente confidențiale în proiect,** **declarație pe proprie privind consumul inregistrat )**

**Anexa 5. Categorii de cheltuieli eligibile/ne-eligibile indicative pentru construirea bugetului proiectului**

**Anexa 6. Model orientativ al contractului de finanțare**

**Anexa 7. Indicatori de mediu**

**Anexa 8.1. Model analiză financiară ACB**

**Anexa 8.2. Model analiză financiară recomandată**

**Anexa 9. Model analiză energetică**

**Anexa 10. Tabel centralizator numere cadastrale/obiecte de investiție**

**Anexa 11. Model orientativ de Hotărâre de consiliu local/județean de aprobare a proiectului și a indicatorilor asociați acestuia**

*\*Având în vedere faptul că* *în cadrul platformei IMMRECOVER modulele de depunere și evaluare, aferente prezentului apelul de proiecte, sunt în proces de dezvoltare,conținutul acestor documente va fi aprobat și publicat ulterior operaționalizării platformei.*